МАКТАБДАГИ ТЎГАPАК АЪЗОЛАPИНИНГ “ҚИЗЛАPЖОН” КЎPИК-ТАНЛОВИ ЎТКАЗИЛДИ - AmuNews.uz - энг сўнгги янгиликлар\nМАКТАБДАГИ ТЎГАPАК АЪЗОЛАPИНИНГ “ҚИЗЛАPЖОН” КЎPИК-ТАНЛОВИ ЎТКАЗИЛДИ\nМуҳтарам Юртбошимизнинг ёшлар маънавиятини юксалтириш ва бўш вақтларини мазмунли ўтказиш юзасидан белгилаб берган бешта муҳим ташаббусига мувофиқ туманимиз мактабларида фаолият бошлаган спорт, ахборот-коммуникацион технологиялари, санъат, касбга йўналтирувчи тўгараклар ўқувчи-ёшларнинг иқтидорини аниқлаш ва ривожлантиришга хизмат қилмоқда. Энг муҳими, мутолаага эътибор ортиб, китобхон ўғил-қизлар сафи кенгаймоқда.\nТумандаги 47-сонли умумий ўрта таълим мактабида бу борада ташкил этилган тўгараклар аъзолари “Беш ташаббус – беш имконият” шиори остида ўқиб, билимларини оширишмоқда. Ундан ташқари, спорт билан шуғулланиб, жисмоний чиниқишга, замонавий ахборот-коммуникация технологияларини чуқур ўрганишга ва илк касб-ҳунар кўникмаларини олишларига яратилган шароитлардан унумли фойдаланишга интилмоқдалар.\nЯқинда мактабда ушбу тўгараклар аъзолари иштирокида “Қизларжон” кўрик-танлови ташкил қилинди.\nТадбирни мактаб директорининг ўқув ишлари бўйича ўринбосари Ҳамдам Ҳайитбоев очди ва ўқувчи ёшларнинг билимларини оширишлари учун яратилаётган шароитлар ҳақида гапирди, беш ташаббус ижроси йўлида амалга оширилаётган ишларга кенг тўхталди. Қизларнинг иқтидорини синовдан ўтказиш, бўш вақтларини мазмунли ташкил этиш ва уларга мотивация бериш мақсадида ташкил этилган танлов иштирокчиларига омадлар тилади.\nКўрик-танловни тадбир ташкилотчиси Муҳаббат Мадраҳимова олиб борди. Унда дастлаб бошланғич синфлардан энг фаол ва зукко 2 нафар қизлар расм чизиш, шашка ўйнаш, компьютерда онасига табрик ёзиш, тезкор саволларга жавоб бериш ва пазандалик борасида ўзаро баҳслашдилар. Баҳслар давомида юртимиз умумий ўрта таълим мактабларида бошланғич синфларданоқ, ўқувчиларни спортга ошно қилиш ва маълум бир тури билан мунтазам шуғулланишларига, бўш вақтларида ёшига мос китоб ўқиб, мутолаа маданияти юксалишига, яширин қобилиятларини намоён этувчи машғулотларга жалб этилиб, иқтидорини юксалтиришга улкан аҳамият берилаётганлиги яққол намоён бўлди.\nБуни мазкур тадбирда куч синашган қизларнинг компьютерда оналарига бағишлаб ёзган табриклари, тезкор саволларга жавоблар бериши, болаларга хос тасаввурлари акс эттирилган расмларида ҳам кўриш мумкин. Жуда қизиқарли ва ҳаяжонли тарзда ўтган шартлар натижасига кўра ғолиблар аниқланди.\nКўрик-танловнинг иккинчи босқичида 5-10-синфлардан бешта жамоага бўлинган ҳолда 10 нафар иқтидорли қизлар беллашувга чиқдилар. Улар “Мен истеъдодман”, “Спорт маликаси”, “Компьютер саводхони”, “Китобнинг дўстиман”, шунингдек, “Даромадли ошхона” каби шартларда ўз иқтидор ва билимларини синовдан ўтказдилар. Уларнинг танлов шартларини бажариш жараёнини устозлари, синфдошларидан ташқари ота-оналари ҳам кузатиб бордилар. Тажрибали ўқитувчилардан тузилган ҳакамлар ҳайъати уларнинг шартларни қандай бажарганлигини одилона баҳолаб бордилар.\nКўрик-танлов белгиланган шартлар борасида барча иштирокчиларнинг ҳам ўзига хос иқтидори, салоҳияти борлигини яққол кўрсатди. Ғолибликка эришган ва фаол иштирок этган ўқувчилар мактаб маъмурияти томонидан рағбатлантирилди.\nМактабда ўтказилган “Қизларжон” кўрик-танлови барча ўқувчиларни ўзлигини намоён этиш, интеллектуал салоҳиятини ошириб бориш сари дадил интилишга ундади.\n"Қизларжон" ўқувчи-қизлар саммити бўлиб ўтди


Мардлик, бурч ва садоқат » Хоразм вилояти ҳокимлиги\nХоразм вилояти ҳокимлиги » Ўзбек тили » Фаолият » Медиа » Янгиликлар » Мардлик, бурч ва садоқат\nБу йил 98 баҳорни қаршиладим. Умрим давомида кўп яхши - ёмон кунларни, қувончу ташвишларни кўрдим. Ёшлигимда минглаб тенгдошларим қатори Иккинчи жаҳон урушида қатнашдим. Қанчадан-қанча сафдошларим жанг майдонларида қолиб кетишди. Ёш йигитларнинг умри бевақт хазон бўлди, аёллар бева, болалар етим қолди. Ўша машъум даврларни эслаш жуда оғир. Уруш йилларининг азоби, очарчилик даҳшатини биз кўрдик, авлодларимиз тақдирида минбаъд бундай қора кунлар такрорланмасин.\nЧорак асрга яқин ички ишлар тизимида хизмат қилдим, сўнг Мудофаага кўмаклашувчи “Ватанпарвар” ташкилотида ишладим. Бугун нафақада оилам, яқинларим ардоғида умргузаронлик қиляпман.\nЯратганга беадад шукрлар бўлсинки, ватанимизнинг озодлигини, ободлигини кўриш кўплар қатори менга ҳам насиб қилди. Бугун юртимизда бўлаётган ўзгаришлар, ҳар жабҳадаги янгиланишларни кўриб кўнглим тоғдек кўтарилади. Айниқса биз, уруш фахрийларига кўрсатилаётган ҳурмат ва эътибордан жуда мамнунмиз. Иккинчи жаҳон уруши қатнашчилари ва ногиронларига 12 миллион сўмдан пул мукофоти топширилиши ана шундай рағбатнинг яна бир ифодасидир. Ниятим юртимиз тинч,осмонимиз мусаффо, турмушимиз фаровон бўлсин!


Карантинда нима билан шуғулланиш мумкин? - 07.04.2020, Sputnik Ўзбекистон\nКарантинда нима билан шуғулланиш мумкин?\nКутилмаганда пайдо бўлган бир талай бўш вақтингизни самарали ўтказиш учун Sputnik таҳририяти бир неча ғоялар таклиф қилмоқда. 07.04.2020, Sputnik Ўзбекистон\n21:35 07.04.2020 (янгиланди: 23:21 07.04.2020)\nКутилмаганда пайдо бўлган бир талай бўш вақтингизни самарали ўтказиш учун Sputnik таҳририяти бир неча ғоялар таклиф қилмоқда.\nКоронавирус эпидемияси туфайли эълон қилинган карантин ва ўз ўзини изоляция қилиш режими кўпчилликни кун узун уйда ўтиришга мажбур қилмоқда. Одатий ҳаётда бўш вақт топиш қийин бўлган кишилар учун ушбу давр кутилмаган совға бўлиши мумкин.\nБиринчи навбатда албатта, сиз билан бир уйда истиқомат қилаётган оила аъзоларингиз ва яқинларингизга эътибор беринг. Ахир эрталабдан-кечгача ишлайдиган ота-оналар ўз болалари билан яхшилаб гаплашиб олишга ҳам вақт топа олишмайди. Мана сизга ажойиб имконият. Фарзандингизнинг ўқишлари ва муваффақиятлари билан қизиқинг. Биргаликда бирор оилавий фильм томоша қилинг, ёки мазали таом пиширинг.\nБўш вақтни қандай қилиб самарали ўтказиш ҳақида Sputnik инфографикасида батафсил томоша қилинг.


Атоқли шоира Дилбар Ҳайдарова бугун - 18 ёшда!\n12 Февраль 2017 16:43 1704\nАтоқли ўзбек шоираси, Ўзбекистон Ёзувчилари уюшмаси аъзоси Дилбар Ҳайдарова бугун туғилган кунини нишонламоқда. Сарлавҳада 18 ёшини дедик, хато эмас. Биринчидан, аёл кишининг нечага кирганини эслатиб туриш шарт эмас. Иккинчидан, Дилбар Ҳайдарова ўзининг порлоқ ижоди, ёрқин шеърлари билан адабиётимизга, шеъриятимизга 18 ёшнинг гўзаллигини, латофатини қўшиб турибди. Шеърлари араб, болгар, рус, арман, грузин, қозоқ, туркман, тожик, белорусь, украин, турк, инглиз, озарбайжон ва бошқа кўплаб халқлар тилларида айни ўзбекчадек мазмундорлик ва оҳанрабо билан жаранглаб турган Дилбар Ҳайдаровага узоқ умр, янада кўпроқ ижодий куч-қувват, туганмас оилавий бахт тилаб қолган ҳолда, шоир ва адабиётшунос Азим Суюннинг Дилбар Ҳайдарова ҳақидаги битикларини ҳавола этамиз.\nИнсон умрининг гултожи – ёшликда жуда кўпчилик шеър ёзади. Бу борада йигитлардан кўра қизлар кўпроқ десак адашмаймиз. Аммо йиллар ўтган сайин ўрин алмашинуви юз беради. Қўлига қалам тутган қизларимиз сараланиб бораверади. Умрининг охиригача қалам ушлаб, адабиёт майдонида қолганлари жуда камчил. Бунинг албатта, ҳаётий сабаблари бор. Оила, фарзандлар тарбияси, ҳаёт ташвишлари, назаримизда, қизларимиз, аёлларимиз елкаларида мўлрокдек. Гапимиз исботини шеъриятимиз тарихидан ҳам билсак бўлади. Шоираларимиз ҳатто, бармоқ билан саналгудек: Зебунисо, Нодира, Увайсий, Анбар отин... Бу саноқ бизнинг замонамизга келиб, бир оз чўзилади. Зулфия, Ойдин, Саида Зуннунова, Ойдин Хожиева, Шарифа Салимова, Гулчеҳралар, Ҳалималар, Хосиятлар ва Дилбарлар...\nДилбар Ҳайдар қизининг илк китоби «Норин мавжлари» 1980 йил Ғафур Ғулом номли адабиёт ва санъат нашриётида чоп этилган ва шеъриятимиз дарёсида бир мавж кўзларни ёлқинлантирди. Бу мавж томчилари юракларга бир ҳаловат берди. Олис мавжнинг бир томчисини ўқиб кўринг:\nБўғриққан куртакнинг илиқ бағридан,\nБаҳор чиқиб келса пушти рангларда\nҲайратлар юртидан жой излаб шу дам,\nҚушчалар сайраса минг оҳангларда\nКўк териб келардим яқин даладан.\nИзимга тўкилиб ялпизнинг ҳиди.\nНамиққан сўрида онам ва дадам,\nКутишар келар деб кўкламнинг қизи.\nЖаннатга айланган боққа чиқаркан,\nЭнтикиб кетардим қаддимни ростлаб,\nКўкламсиз одамлар қандай чидаркин,\nДеб ўрик гулини қучардим дастлаб.\nБаҳор деразани чертаётган пайт,\nМен соғиниб кетдим ялпиз ҳидини.\nЮрагим соғинчдан титраётган пайт,\nКўклам танирмикан эрка қизини...\nБу тўплам билан Дилбар устозлар назарига тушгани ёдимда. Академик Воҳид Зоҳидов «Ўзбекистон маданияти» (ҳозирги «Ўзбекистон адабиёти ва санъати») газетасида «Дилбар шоира» номли самимий мақоласи билан барчамизни диққатимизни тортди. Ҳатто, Дилбарнинг тенгдошлари ўша пайтда ҳавасу... ҳасад ҳам қилган. Ундан кейин бирин-кетин шоирамизнинг «Кўклам қизи» (1983), «Ишқ сўқмоғи» (1990), «Дилистоним» (1994), «Гуллар нафаси» (1995), «Наманган олмаси» (1996), «Оққан дарё» (1999), «Муҳаббат фасли» (1999), «Ватан сўзи» (2002), «Настарин» (2003), «Кўнгил боғи» (2005) сингари шеърий китоблари нашр этилди. Уларни адабий жамоатчилик, яхши кутиб олди. Хусусан, Туроб Тўла, Ўзбекистон халқ шоирлари Нормурод Нарзуллаев, Ойдин Ҳожиева, Ҳалима Худойбердиева, Ҳабиб Саъдулла, профессор Исматулла Абдуллаев, мунаққид Иброҳим Ғафуровлар эътирофи диққатга сазовордир.\nДилбар – Москвадаги Максим Горький номли жаҳон адабиёти институтида таҳсил олган. Таҳсил давомида шоирамиз кўп миллат вакиллари билан дўстлашди. Бу дўстлашув Дилбар шеърларининг кўп тилларда қанот қоқишига асос солди. Араб, болгар, рус, арман, грузин, қозоқ, туркман, тожик, белорусь, украин шулар жумласидандир.\nХўш, Дилбарнинг шеърлари жозибаси нимада? Аёнки, самимият шеърнинг жон томиридир. Бу самимият тўйғуларга, ҳиссиётларга бой бўлса, буларга оҳорли ташбеҳлар, рамзлар, тимсоллар эш бўлса ва уларга чанқоқ тафаккур ёғдулари қўшилса нур устига нур бўлгай. Шоирамиз шеърларида шу жамулжамлик мужассам.\nШоирамиз шеърларида яна мени диққатимни тортган бир нарса бўлди, бу юрак соғинчлари, туйғулари. У ҳамиша кимнидир соғиниб яшайди. Асли ҳам шоир учун соғинч деб аталмиш туйғу илоҳийлик касб этади. Соғинч ҳамроҳ, ҳамроз бўлган юрак, шеърпараст юракдир. Соғинч туйғуси ўта «юқумли», мана шу юқумлилик мухлислар сонини оширади. Дилбарнинг мухлислари, ўлкамизнинг ҳар бир бурчида бор. Унинг «Ишқ сўқмоғи» китобини Нурота чўпонларининг қўлларида кўрганман. Мана бу шоирани танийсизми, деганларида, танийман десам, кўп бахтлисиз-да деб, «Марди отанинг деганлари»дан ўқиб беришганди:\nЖаҳонгир Темурни куйга солмаса,\nСозанда созини чалмаёқ қўйсин.\nУ ҳакда эшитиб ўйга толмаса,\nШоиринг шеърини ёзмаёқ қўйсин.\nАсл ботирлари уйқуга кетган,\nОналари ҳамон пахта билан банд.\nЮвуқсизлар ҳакда қасида битган,\nШоири бор элга ҳамма берар панд.\nҚайта Улуғбеклар келмас дунёга,\nЁддан чиқар экан унинг хотири.\nОналар айланиб булбулгўёга,\nАлласида айтсин элнинг ботирин.\nМайсаларга тегсин она алласи,\nШудринг гул лабида айласин фарёд.\nШунда улғаяди қулликдан озод,\nВатанига эга ўзбек боласи.\nДилбар шеърлари ребуснома, жумбоқлар, қуруқ хитоблардан холи. Бу унинг жаҳон шеъриятидан хабардорлигидан даракдир. Чин шоир қалби жаҳоний шеъриятга туташмас экан, унинг шеърларининг умри, қалам соҳибининг умридан қисқадир. Шоирлар ўз кўнгилларини нималарга қиёслашмаган. Тошқин дарёга, қуёшга, атиргулга... Мана бу сатрлар Дилбарнинг «Менинг кўнглим» шеъридан:\nМенинг кўнглим дунёдаги\nТитрайвериб барг сингари,\nИнсон руҳиятидаги фаслларнинг хилма-хил манзаралари. Киши табиатидаги покиза ҳиссий ҳолатларнинг, латиф туйғуларнинг, нозик диднинг самимий ифодалари. Гоҳ кўтаринки кайфият, гоҳ маҳзун кечинмаларнинг сатрларга кўчган наволари. Дилбарнинг «Кўнгил боғи» китобидаги шеърлар ўқувчи қалбида ана шундай ёғдули таассуротлар қолдиради. Сўнгги йилларда ёзилган шеърларнинг мавзуи ва мазмуни ранг-баранг. Булар асосан инсонга, диёрга меҳр-муҳаббат ва самимият билан йўғрилган. Шоиранинг тилаклари сидқидил:\nМеҳр бизга мерос Одам Атодан,\nМурувват қолгандир Момо Ҳаводан,\nМуҳаббат тўкилур қўшиқ наводан,\nҲеч ким тўкилмасин қаторимиздан.\nШоир учун энг юксак туйғу — Ватан туйғуси. Ҳар қандай шоир аввало Ватанга, Ватан адабиётига хизмат қилади. Ўзи билан тенг нафас олаётган элу юртдошлари-нинг ғами, шодлиги билан ҳамоҳанг бўлади. Ватанга муҳаббат ва садоқат Дилбар шеърларида юқори пардаларда куйланган:\n«Мен сенинг бошингмас тизингман Ватан\nГуллар ҳиди тутган изингман Ватан,\nЕрга томган қонинг қизингман Ватан,\nСенинг осмонингда қуш бўлиб учай.\nВатан сўзи кўзларга ёш, дилларга қувонч бўлиб келган ҳамиша. «Ватан деган сўздан бошқа ғам емайлик» деган шоира эл-юрт корига ярашки, унга камарбаста бўлишини ўзи учун бурч ва бахт деб билади.\nДўстларим корига, Ватан корига,\nЯрамоқ одатим, ярамоқ бахтим.\nАйланиб элимнинг хизматкорига,\nЯхшилик ишқида яшамоқ ахдим.\nЎз диёри, ўз халқи билан фахрланиш ҳисси шоиранйнг китобидан-китобига кўчиб юради. Ўзбекистоннинг пойтахти, Хоразму Термизи, Сирдарё-ю водийси, Самарқанду Бухороси бари-бари шеър бўлиб, шоира юрти Наманганга боғланади. «Хоразм дафтари», «Самарқанд дафтари», «Соғинч дафтари» ва ҳатто «Москва дафтари»нинг лейтмотиви ҳам Ўзбекистоннинг энг чет қишлоғи Каттамўғолга бориб тақалади.\nВатан остонадан, киши туғилиб ўсган ўлкадан бошла-нади. Ўз ўлкаси — шаҳар, қишлоқларига муҳаббат яхлит Ватанга бўлган Муҳаббатнинг ажралмас қисмларидир.\n«Ўзбеклигингдан» шеъридаги «Меҳнатга қорилган бор зуволаси, Меҳрдан яралган элнимг боласи», «Ўзим айланайин ўзбеклигингдан» каби сатрлар ҳар бир кўнгилни ифтихорга тўлдиради. «Ватан», «Наманганлик», «Наманган мадҳи», «Шаҳанд», «Нечада ёшинг?» (Поп тавсифида) каби шеърларидан ҳам чуқур ғурур ҳиссини туямиз.\nВатан қадрини жаҳонгашталар билади. Дилбар жуда кўп хориж мамлакатларида бўлган ва шу боис ватан ҳақида соғиниб, соғиниб ёзади. Унинг учун, гўдак кўз ёшлари тўкилган илк тупроқ ватандир. Бу Ватан кейин кенгайиб Ўзбекистонга айланади. «Қаерга кетсам ҳам қайтиб келаман, кўзимни ёшини артиб келаман», бу бежиз эмас. Чин шоирлар учун бешик биринчи илҳомдир. Яна бир таъкид-лаш лозим томони, она ардоғига бағишланган шеърлари. Шоира онани «шарқираган сойим», «осмондаги ойим», «яхшиликка кон», «савлатимсиз», «давлатимсиз», дея ардоқлайди. Онага бўлган меҳр-муҳаббатни самимий ва мафтун-кор сатрларда куйлайди.\nОнамнинг оёғига бошимни қўйсам бугун,\nЖаннатнинг ҳидларидан кўзларимга ёш келди.\nДунёларни унутдим, ғамни унутдим бутун,\nОнамга сиғингани кўкдаги қуёш келди.\nДилбар мухлисларига лирик шеърлари билан ардоқли. Кейинги йиллардаги гўзал ғазаллари уни мумтоз адабиётдан хабардорлигидан дарак бермокда.\n«Аё, жоним ёнар ўтда, куйдирди ёр таманноси»,\n«Лабларининг зарби бўлмиш жаҳон булбулин савдоси»,\nЖонимга жон ато қилади танбур,\nҒамимни ҳам сато қилади танбур.\nИшқининг олови куйдирди мани,\nЎтда ёниб хато қилади танбур.\nБу каби ғазалларида нафосатга, санъатга ошиқлик намоён бўлади. Шу билан бирга қалби очиқ, садоқатли инсонларга бўлган сидқидил эҳтиромини ҳам гўзал байтларга кўчиради:\nҲар чаманга, ҳар гиёҳга,\nМеҳрибон бир чаман бўлса,\nСиздай боғбонга кон бўлса.\nСиз чин дўстсиз, садоқат-у\nВафо бобида танҳосиз,\nЭлдан олдин ҳол сўрайсиз,\nДўстнинг ҳоли ёмон бўлса.\nИнсон маълум бир умрга етганда, айниқса шоир бир ортига қайрилиб, босиб ўтган йўлларига назар ташлайди. Дилбар ҳам мана шундай умрни яшади. Бугун туғилган кунида Дилбар шоирамизни Дилбар мухлислари ҳам табриклашига ишонаман.\nАтоқли давлат арбоби ва ёзувчи Шароф Рашидов таваллудининг 100 йиллиги кенг нишонланади\n2017-03-27 23:37:32 3296\nНаманганлик икки қиз – опера юлдузи Шаҳноза ва шоира Муштарийбегим – Зулфия мукофоти соҳибасига айланишди\n2018-03-07 15:23:09 2243\nДИЛБАР БОНУ: Бир кўришда Бокуга ошиқ бўлдим!\n2017-08-04 16:30:47 1082\n2017-02-27 10:02:31 1547\n2017-03-07 22:26:25 1136


Тариф сиёсатининг амалдаги ставкаларига ўзгартириш киритилди\nШу йил январь ойидан бошлаб 31 декабрга қадар МДҲга аъзо давлатлар темир йўллари Тариф сиёсатининг амалдаги ставкаларига ўзгартириш киритилди.\nУ бизнинг замондошимиз ва ҳамроҳимиздир\nБугун мамлакатимизда ички ва ташқи сиёсатда олиб борилаётган оқилона ёндашув Навоий ғоялари ҳамда таълимотига уйғунлиги билан алоҳида қадрлидир. Жумладан, қўшни ва қардош мамлакатлар ўртасидаги муносабатларни янги босқичга кўтариш, борди-келди қилиш, кўп томонлама алоқаларни йўлга қўйиш, бу борада ғовларни олиб ташлаш борасидаги азму шижоат бобокалонимизнинг бир умр орзу қилган мақсад ва муддаоларига ҳамоҳангки, бундан барчамиз ибрат олмоғимиз зарур.\nБир ойда 957 миллион сўмлик суғурта қопламаси тўлаб берилди\n“Ўзбекинвест” экспорт-импорт миллий суғурта компанияси томонидан 2018 йилнинг январь ойида 829 та суғурта даъвоси кўриб чиқилиб, жами 957 миллион сўмлик суғурта қопламаси тўлаб берилди.\nБутун маданият ва маърифат оламида ҳанузгача Абу Саид Чангнинг қизи, Ғиёсиддин Баҳодирнинг севимли рафиқаси, ўз даврида танилиб улгурган шоирлар Мирсаид Кобулий, Муҳаммадали Ғарибийнинг фидойи опаси, улуғ мутафаккир Алишер Навоийнинг азиз оналари исмига қизиқиш йўқолгани йўқ.\nЖисмоний шахслар автомобилни нотариал расмийлаштирувисиз ижарага олиши мумкин\nЭнди жисмоний шахслар, жумладан, чет элликлар ҳам автомобилни нотариал расмийлаштирувисиз ва ички ишлар органларидан рўйхатдан ўтказмасдан 30 кун мобайнида ижарага олишлари мумкин.\n«...Бир мавж ила айлади мунаққаш»\nСўзнинг улуғлиги, сеҳру жозибаси, нозу назокати, қудрати ва муқаддаслиги ҳақида мутафаккирлар, алломалар бетакрор, пурмаъно фикр-мулоҳазаларни баён этишган. Уларнинг тавсифича, сўз мазлумнинг дуоси, золимнинг қаҳри, шоирнинг ҳикмати, олимнинг илми, йиқилганнинг халоскори, югурганнинг байроғи, бахтиёрнинг порлаган юлдузидир.\n«...Навоийдан бошлар бахшилар созни»\nУлуғ ўзбек шоири ва мутафаккири, атоқли давлат ҳамда жамоат арбоби Алишер Навоий туркий халқлар маънавияти ва адабиётининг ардоқли сиймосидир. Шарқ халқлари адабиётлари вакилларидан кўпчилиги Навоий ижодидан, унинг юксак поэтик маҳоратидан таъсирланганликларини миннатдорлик билан эътироф этишган.\nДепутатлар куялар ва сичқонлардан азият чекаяпти\nБуюк Британия парламенти куялар ҳужумидан азият чекмоқда. Депутатлар бу каби босқинчи зараркунандалар қонун чиқарувчи орган биносидаги қимматбаҳо қадимги мебеллар, санъат асарлари ва текстиль маҳсулотларига жиддий хавф туғдиришдан хавотирда. Бу ҳақда “Telegraph” нашри хабар берди.\nСицилиядаги Бухорий қишлоғи. Унга бухороликлар асос солган?\nТарих фанлари доктори, профессор Роберт Ланда Сицилия оролига қилган саёҳати чоғида бу ердаги Буккери қишлоғига қўнди ва, табиийки, олимларга хос қизиқувчанлиги туфайли қишлоқнинг тарихи билан қизиқди. Маълум бўлишича, «Буккери» дегани «бухорий» сўзининг бузиб айтилган шакли бўлиб, тўққизинчи-ўнинчи асрларда Бухородан келган бир жамоа оролни маскан тутган экан.


Аллоҳга қасам, вақти келди\n09:00 / 18 октябрь 850 pdf Ўқиш режими + -\nФузайл ибн Иёз авваллари йўлтўсарлик қилар эди. Бир куни кечаси яна қароқчилик қилгани чиқиб, бир карвонни таламоқчи бўлди. Ярим тунда бир карвон келди. Карвондагилардан бири: «Биз билан мана шу қишлоққа юринглар, чунки йўлда Фузайл деган қароқчи бор», деди. Фузайл унинг гапини эшитиб, қалтираб қолди. «Эй карвондагилар! Ўша Фузайл менман! Хотиржам бўлинглар, Аллоҳга қасамки, мен энди ҳеч қачон Аллоҳга осийлик қилмайман», деди ва қилиб юрган гуноҳ ишларидан қайтди.\nБошқа ривоятда шундай дейилган: «У карвондагиларни меҳмон қилиб, «Энди Фузайлдан қутулдиларинг», деди. У меҳмонларга овқат бериш учун ташқарига чиққан эди, бир кишининг қуйидаги оятни ўқиётганини эшитиб қолди:\n«Иймон келтирган зотлар учун диллари Аллоҳнинг зикрига ва нозил бўлган ҳаққа (Қуръонга) мойил бўлиш вақти келмадими?» (Ҳадид сураси, 16-оят)\nФузайл бу оятни эшитиб, қаттиқ таъсирланди. «Ҳа! Аллоҳга қасам, вақти келди! Ҳа! Аллоҳга қасам, вақти келди», деди. Фузайлнинг тавбаси ана шундай бошланган эди.\nИброҳим ибн Ашъас айтади: «Бир куни кечаси Фузайлнинг ушбу оятни тинмай қайтариб, йиғлаб ўқиётганини эшитдим:\n«Орангиздаги жиҳод қилувчи ва сабр қилувчиларни аниқлагунимизча ва хабарларингизни синаб бўлгунимизча сизларни имтиҳон қилурмиз» (Муҳаммад сураси, 13-оят).\nУ «...хабарларингизни синаб бўлгунимизча» деган оятни ўқигач, қуйидаги сўзларни такрорларди: «Хабарларимизни синар экансан. Хабарларимизни синасанг, барча айбларимизни фош қилиб, шарманда қиласан. Айбларимизни фош қилсанг, демак бизни ҳалок қиласан ва азобга дучор қиласан».\nУнинг яна шундай деганини эшитдим: «Сен одамлар учун зийнатландинг, уларга яхши кўринишга ҳаракат қилдинг. Сени «Фалончи солиҳ одам» деб таърифламагунларича, ҳожатларингни раво қилиб бермагунларича, мажлисларда сенга жой бериб, сендан қўрқиб, улуғламагунларича риёкорлик қилавердинг. Агар шундай бўлса, аҳволинг жуда ачинарли экан. Агар танилмаслик қўлингдан келса, шундай қил. Таниқли бўлмаслигинг, сенга мақтов ўқилмаслигининг зарари йўқ. Аллоҳнинг наздида мақталган бўлсанг, одамлар наздида ёмон бўлсанг ҳам сенга зиён қилмайди».\nСийрат дарслари (105-дарс). Эй Аллоҳнинг Расули, ота-онам сизга фидо бўлсин!\n13:03 / 09 октябрь 395\n09:00 / 19 октябрь 1546\n27 май куни ижтимоий тармоқларда Вақфrdquo фонди ҳақида асоссиз гаплар тарқалди. Фонд ҳақида турли гапсўзлар айтила бошланди. Нима эмиш, вақф мулклари сифатида давоми...\n790 15:00 / 28.05.2019\n«QuestNet» тармоқли маркетинг\nСавдо борасида бўлиб ўтган жараёнлардан бири тармоқли маркетинг деб номланган савдо тури бўлди. Одамлар бу каби ишдан аввал хабардор бўлмаганлари учун алданиб давоми...\n822 17:05 / 20.10.2019\nИсмоил ибн Наср Абдийдан ривоят қилинади .Солиҳ Муррийнинг мажлисида бир киши нидо қилиб, шундай деди .Жаннатга муштоқлар ва уни деб кўз ёш тўкувчилар ўрнидан давоми...\n936 08:00 / 23 май\nОфиятда бўлиб шукр қилишим яхшироқдир\nУмар ибн Сакан айтади .Суфён ибн Уяйнанинг ҳузурида эдим. Бир бағдодлик киши ўрнидан туриб, .Эй Абу Муҳаммад, сизга Муторрифнинг .Балога учраб, сабр қилгандан давоми...\n1067 08:37 / 09 апрель\n97 18:00 / 29 октябрь\n142 18:00 / 28 октябрь\n45523 11:58 / 10.10.2018\n57881 11:56 / 10.10.2018


by admin | 11:49 пп\nУзига севдириб ургатиб куйиб! Гул билан безаниб турмасин хонам. По актуальности По просмотрам По рейтингу По дате По названию. Ota ona farzandiga tasirli sher Uzfayz Tv Энди ташлаб кетманг Ягонам онам! Зимистонда йулимга, Нур тушаган зиёдир.\nОнангни рози этсанг Замон сеники На замон замину Осмон сеники Агар отангни хам Рози эта олсанг Он саккизминг олам жахон саники. Дунёларни дунё килган Она эмасми. Алишерни шоир килган Она эмасми.\nПоиск «она хакида шерлар узбекча» |\nУзун йуллар юриб холдан тойсада. Чарчамадим болам деган Она эмасми.\nАйриликнинг киличи уткир, Куркув юрагимни ёряпти. Тан олишлик накадар огир, Онажоним кариб боряпти Багримда уммон калбимда рахмон, Йигласа кушилиб йиглайди осмон. Бахтимга доим булсин сог-омон, Дунёда ягона мехрибон Онам.\nБу дунёда мехр окибат устун, Мусофир юртларда юрганинг учун, Согиниб интизор кутиб турганда, Онанга кунгирок килдингми бугун? Менинг Онам дунёдир, Мехр тула дарёдир. Зимистонда йулимга, Нур тушаган зиёдир.\nМенинг Онам бир дарахт, Жаннат пойидаги тахт. Бу уткинчи оламда, Онам омад Онам бахт.\nПОВЕРНИСЬ КО МНЕ ЗАДОМ ДАВАЙ НАГИБАЙСЯ СКАЧАТЬ БЕСПЛАТНО\nГул билан безаниб турмасин хонам. Майли ёмгир булсин, майли кор булсин. Отамнинг бахтига сог булсин Онам, Онамнинг бахтига Отам сог булсин!\nСавол берманг, кайда эдинг деб.\nКуймай дея, ёлгизлатиб, Онажоним ёнида эдим Она дийдорингиз накадар яхши, Она сузларингиз бирам ёкимли. Мехр куёшингиз оламнинг накши, Мен сизла бахтлиман, жудаям бахтли Онанг келса йулларини, Мехир билан кутиб олгин, Таоб килиб кулларини, Дуосини олиб колгин Юрагимга якин дурдонам онам!\nАсраб авайлаган ягонам онам! Узига севдириб ургатиб куйиб!\nЭнди ташлаб кетманг Ягонам онам!


Олий лига 04.07.2020 18:00 БАТЭ - Энергетик-БГУ\nЕвропа чемпионлар лигаси, «А» гуруҳи, 2-тур\n2019 йил 1 октябрь. соат 21:55\nСерхио Рамос (55)\nЭммануель Деннис (9, 39)\n88.Симон Миньоле (Д)\n22.Итан Хорват (Д)\n90+5' Ўйин тугади. "Реал" - "Брюгге" - 2:2.\n90+5' Бурчакдан етказилган узатмага Варан бош билан ноаниқ зарба берди\n90+5' "Реал" бурчак тўпи ишлади. Сўнгги имконият\n90+3' "Реал" дарвозаси олдида хавфли вазият. Қулай позицияга чиққан футболчи дарвоза томон аниқ зарба бера олмади\n90+2' Эден азар сариқ карточка олди\n90+1' Вуууҳ! Рамос ҳужумда юрибди. Қанотдан етказилган узатмага у бош билан зарба беришга уринди. Дарвозабон тўпга чиқишда хатога йўл қўйди. Аммо тўпни ҳимоячилар эгаллаб, вазиятдан узоқлаштиришди\n89' Бурчакдан етказилган узатмага Варан бош билан ноаниқ зарба берди\n89' Бензема жарима майдони ташқарисидан зарба йўллади. Бурчак зарбаси ишлади\n85' ГОООООЛ! Каземироооо, 2:2! Жаримадан етказилган узатмани бразилиялик футболчи билан дарвозага буриб қўйди. Тўп дарвоза бурчагидан ўрин олди\n84' "Брюгге" сардори Рюд Вормер иккинчи сариқ карточкани олиб, майдонни тарк этди. У Винисиуснинг оёғига тепди\n83' Азар офсайдда қолди\n81' Меҳмонлар бурчак зарбасини амалга оширишди. Бош билан берилган зарба аниқ чиқмади\n79' "Реал" жарима зарбасини амалга оширган пайтда "Брюгге" дарвозабони ва ҳимоячиси тўқнашиб кетишди. Уларга тиббий ёрдам кўрсатилиши керак\n78' Энди Рюд Вормер огоҳлантирилди. У Азарнинг ёнида оёғини баланд кўтарди. Хавфли ҳаракат\n76' Опенда сариқ карточка олди. У Модричнинг ортидан итариб юборди\n72' Ареола яхши ўйин намойиш қилиб, тўпни эгаллаб олди\n71' "Брюгге"да ўзгариш: Деннис ўрнига Лои Опенда тушди\n70' Оҳо! Модрич ўнг томондан жарима майдонига кирди ва зарба йўллади. Зарбага кучли бўлди, аммо ноаниқ\n69' "Брюгге" дарвозабони Симон Миньоле огоҳлантириш олди. У вақтни чўзишга уринган эди\n67' "Реал"да сўнгги ўзгариш: Лукас Васкес ўрнига Винисиус Жуниор туширилди\n65' Азар марказ бўйлаб олдинга борди ва 20 метрлардан ноаниқ зарба йўллади\n64' Брюггеликлар иккита ҳужум ташкил қилишди. Хавф бартараф этилди\n58' Бензема жарима майдони ичида тўпни ерга туширмасдан дарвоза томон тепишга уринди. Анча ноаниқ\n55' ГООООООЛ! Серхио Рамос, 1:2! Такрорий вазиятда "Реал" сардори офсайдда тургандек кўринганди. Аммо VAR гол тоза эканини қайд этди\n54' ВУУУУУҲ! Деннис хет-трикка эришиши мумкин эди. Ҳужумчи Варанни алдаб ўтиб, жарима майдонига кирди ва яккама-якка вазиятда зарба берди. Ареола зарбани қайтарди!\n53' "Мадрид" ижросида навбатдаги бурчак зарбаси самарасиз бўлди\n51' Азар рақиб жарима майдони ичида зарба йўллади. Тўп йўлига ҳимоячи ғов бўлди\n49' Азар ўткир бурчак остидан зарба йўллади. Миньоледан яна бир сэйв\n48' "Реал" иккинчи бўлимни фаол бошлади. Бундан бошқа иложи ҳам йўқ "қаймоқранглилар"нинг\n46' Қизиқ, жуда қизик. Тибо Куртуа ўрнига Альфонс Ареола туширилди. Шунингдек, Начо ўрнида Марсело ҳаракат қилади\n46' Иккинчи тайм старт олди. Давом этамиз\n' Жамоалар майдонга чиқиб келишмоқда. Иккинчи бўлим бошланиши арафасида\n45+2' Биринчи бўлим якунланди. Танаффус. Ҳозирча кутилмаган ҳисоб қайд этилмоқда: "Реал" - "Брюгге" - 0:2.\n45' Кроос! Карвахаль аниқ узатма берди. Тони эса 16 метрдан дарвоза томон аниқ зарба бера олмади. Германиялик футболчига ҳеч ким халал бермаётган эди\n42' Мадридликлар кетма-кет иккита бурчак зарбасини амалга оширишди. Самарасиз\n39' ГООООООЛ! Эммануель Деннис, 0:2! Модрочнинг қўпол хатосидан кейин "Брюгге" ҳужумчиси яккама-якка вазиятга чиқиб кетди ва Куртуани доғда қолдирди.\n36' Вууууууҳ! "Реал" қарши ҳужумда ажойиб вазият яратди, аммо Кроос яқин масофадан дарвоза томон аниқ зарба йўллай олмади\n34' Вууҳ! "Брюгге" хавфли ҳужум ташкил қилди. Ўткир бурчак остида дарвозабон билан яккама-якка вазиятга чиққан футболчи унчалик кучли бўлмаган зарба йўллади. Бу сафар Куртуа зарбани қайтарди\n32' Мезбонлар қарши ҳужум ташкил қилишди. Бельгияликлар қийинчилик билан хавфни бартараф этишди\n28' Оҳо! Бурчакдан етказилган узатмага Варан бош билан зарба берди. Симон Миньоле сэйв намойиш қилди!\n27' "Реал" кетма-кет иккинчи бурчак тўпини ўйинга киритди. Учинчи бурчак зарбаси\n25' "Брюгге" футболчилари тўпни қадрлаб, уни назорат қилиб, кучли прессинг ишлатиб, дадил ўйнамоқда. Мураббийнинг режаси кўриниб турибди\n24' Оҳо! Қанотдан етказилган узатмани "Брюгге" марказий ҳимоячиси бош билан қайтарди. Кроос 17 метрлардан зарба берди. Тўп йўл-йўлакай ҳимоячининг оёғига тегдию, шундоққина устун ёнидан ўтиб кетди! Омад бельгияликлар томонида бўлди\n21' Вуууҳ! "Реал" ижросида яхши ҳужум. Карвахаль ўнг қанотдан олдинга ўтди ва жарима майдонига узатма берди. Модричнинг зарбасига аниқлик етишмади: тўп устун ёнидан ўтиб кетди\n20' Начо чап қанотдан ҳужумга қўшилди, аммо унинг узатмаси ўта ноаниқ чиқди\n17' Ўтказиб юборилган голдан кейин мезбонлар олдинги интилишмоқда,аммо ҳозирча "Брюгге" дарвозаси томон зарба берилмади\n9' ГООЛ! "Брюгге" мезбонлар дарвозасини ишғол қилди. Аммо лайнсмен байроқни кўтарди. VAR тизими вазиятни текширмоқда. Голли ҳужумда иккита офсайд текширилди. ҲАр иккала ҳолатда офсайд йўқлиги маълум бўлди. Куртуа сал кулгили гол ўтказди\n5' Мадридликлар бурчак тўпини ўйинга киритишди. Бензема бош билан хавфли зарба йўллади. Тўп устун ёнидан ўтиб кетди\n3' "Реал" оқ, "Брюгге" қора-кўк рангли футболкаларда ҳаракат қилмоқда\n' Диққат, учрашув бошланди!\n' Хабарингиз бор, 1-турда "Мадрид" Парижда "ПСЖ" меҳмони бўлиб, 0:3 ҳисобида имкониятни бой берганди. Бельгияликлар "Галатасарой" билан дуранг (0:0) қайд этишди\n' Ассалому алайкум, қадрли футбол мухлислари. Европа чемпионлар лигасининг 2-тури доирасида «Реал» ўз уйида «Брюгге»ни қабул қилмоқда. Учрашувдан матнли онлайн трансляцияни бошлаймиз


Ўзбошимчалик билан эгалланган ерларни аниқлашда Google Maps’дан фойдаланилаётгани қонунийми?\n08:04 / 11.03.2020\nGoogle Maps маълумотлари Ўзбекистонда расмий ахборот манбаси сифатида рўйхатдан ўтмаган. Шунга қарамай ундан қўшимча маълумот сифатида фойдаланилмоқда\nЕр ресурслари, геодезия, картография ва давлат кадастри давлат қўмитаси раиси Абдушукур Абдуллаев Олий Мажлис Қонунчилик палатасида бўлиб ўтган “Ҳукумат соати”даги ҳисоботида шу ҳақида маълум қилди.\nОлий Мажлис Қонунчилик палатаси депутати Расул Кушербаев суд жараёнларида фуқаролар томонидан ўзбошимчалик билан эгаллаб олинганини исботлашда Google Maps маълумотларидан асосий далил сифатида фойдаланилаётганини таъкидлаб, бу қанчалик қонунийлиги, қўмита ва Google корпорацияси ўртасида бу борада келишув шартномаси бор-йўқлиги билан қизиқди.\n«Google Maps маълумотлари бизда расмий ахборот манбаси сифатида рўйхатдан ўтмаган. Лекин улар билан бирга ишлаб келяпмиз. Бизда миллий географик ахборот тизими шакллантирилган. Ўша бўйича ерларнинг 21 та қавати бор. Режамизга кўра, айнан Google корпорацияси билан биргаликда биздаги ресурсдан фойдаланиладиган қилмоқчимиз. Бироқ бунда битта халал берадиган омил бор эди. Биринчидан уларни рўйхатга олиш, иккинчидан, уларга бериладиган маълумотларнинг ҳаммаси очиқ бўлиши керак эди.\n2020 йилнинг 12 январь куни Вазирлар Маҳкамасининг янги қарори қабул қилинди, унга кўра бизга имкон яратилди. Google’дан олинаётган маълумотлар қўшимча маълумот сифатида ишлатилади. Чунки Ўзбекистон ерларнинг ҳолати коинотдан туриб тасвирга олинмаган. Биз коинотдан олинган охирги тасвирларни уч йил олдин олдик. Ерларнинг ўзбошимчалик билан эгаллаб олинганини аниқлашда қишлоқ хўжалиги хариталари, навбатчи хариталар ва базамиздаги маълумотлардан фойдаланамиз», дейди у.\nАввалроқ 2 март ҳолатига кўра, Ўзбекистонда ўзбошимчалик билан эгаллаб олинган 7948 гектар экин майдонидан қарийб 30 фоизи қайтарилгани маълум қилинган эди.\n12:08 / 28.03.2020\n13:06 / 11.03.2020\nФуқароларга ерлар ҳудудлар хусусиятини инобатга олган ҳолда ажратилиши мумкин\n10:59 / 26.02.2020\nДавлат ерини 29 000 долларга баҳолаганлар қўлга олинди


Гидроизоляция буйича эслатма\nПолиизол, Бикром эритиб тушириладиган том ёпувчи ва гидроизоляция материалидан том ёпувчи гидроизоляция катламни тайёрлаш буйича\nЭритиб тушириладиган том ёпувчи ва гидроизоляция катламни тайёрлаш буйича ишларни КМК 3.04.01-87 "Изоляция ва безаш ишлари" талабларига, аник объект учун белгиланган тартибда ишлаб чикилган иш олиб бориш лойихасига хамда мазкур йурикномага мувофик амалга ошириш лозим.\nТомнинг кафолатланган гидроизоляциясини тайёрлаш учун рулонли материални ёткизиш технологиясига риоя килиш зарур, бунда уртача кунлик хаво хароратини инобатга олиш керак. Изоляция ва том ёпиш ишларини атроф мухит харорати плюс 5 оС дан паст булмаган шароитларда амалга ошириш мумкин.\nЭритиб тушириладиган рулонли материалдан том ёпувчи гидроизоляция катламни тайёрлаш учун юза асосини тайёрлаш\nИш бошлашдан аввал куйидагиларни текшириб чикиш лозим:\nбетон асос текисланган ва курилиш ахлатидан тозаланган булиши шарт;\nбетон асос мутлако курук булиши шарт;\nвентиляция каналларини монтаж килиш ишлари тугатилган булиши шарт;\nантенналар урнатиш учун тегишли мосламалар урнатилган булиши шарт;\nтарновлар монтаж килинган, воронкалар урнатилган ва котирилган булиши шарт.\nГидроизоляция куйидаги кетма-кетликда урнатилади:\nбетон асос грунтланади;\nикки катлам материал ички тарновлар воронкалари ва том кирраларига ёпиштирилади;\nтом кирраларига химояловчи катлам туширилади;\nасосий гидроизоляция гилами катламлари ёпиштирилади;\nкушимча рулонли материал катлами тикка курилмалар билан туташган жойларга ёпиштириб чикилади.\nМастика бутун изоляция килинаетган юза буйича яхлит катлам билан суртилади. Биринчи катлам куригандан сунг грунтовканинг иккинчи катлами суртилади. Мастиканинг тахминий таркиби: битум БН 90/10 ва эритувчининг (нефрас, уайт-спирит) нисбати - 1:2.\nЭритиб туширадиган рулонли материалдан том ёпувчи гилам тайёрлаш технологияси\nПолиизол том ёпиш гиламини Полиизол узатилиши йуналишга караб ёпиштирилиши керак, ва паст жойлардан (воронка) бошлаб, тепа томонга (сув айиргич) харакатланиш керак.\nАсос юзасида бир вактнинг узида 7-10 рулон ёзилади, бир рулонни бошка рулонга нисбатан улчаб, текисланади, бунда мато кенлиги буйича бир рулон бошка рулон устига 100 мм дан кам булмаган кенгликка чикиши таъминланиши керак. Сунг барча рулонларнинг бир учи ёпиштирилади ва материал яна рулонларга ураб куйилади. Аввал ёпиштирилган гилам юзаси ёки асоснинг мастика катлами олов чикарувчи мослама ёрдамида асосга каттик босилади.\nТайёр том ёпувчи гилам юзаси силлик, тахсиз, шишган жойларсиз булиши ва юкоридаги гиламнинг пастки гиламдан ажралиб колган жойлари булмаслиги керак.\nГрунтланган юзада юриш, механизм ва асбобларни бир жойдан бошка жойга кучириш, шунингдек, уткир буюмлардан фойдаланиш;\nБевосита иш олиб борилаётган жой ёнида тез ут оладиган ва ёнгин жихатидан хавфли материалларни саклаш;\nИш вактида чекиш\nКАТЪИЙ МАН ЭТИЛАДИ.\nТомни ишончли гидроизоляция килишнинг айрим шартлари:\nМайёрларга асосан талабга жавоб берадиган даражада тайёргарлик ишларини амалга ошириш (огишли цемент тортма, грунтовка ва хоказо).\nМатериални ёткизиш малакали ишчилар томонидан, гидроизоляция ва том ёпиш ишларида хавфсизлик, ёнгин хавфсизлиги ва мехнат мухофазаси коидаларига риоя килган холда амалга оширилиши керак.\nСув окиб тушиши тугри ташкил этилиши шарт.\nТом ёпиш учун рулонли материал турини танлаганда, бино, иншоот ёки бошкасининг конструкция ва ундан фойдаланиш хусусиятлари инобатга олиниши шарт.


Трамп Клинтонни дунё даражасидаги ёлғончи деб атади\n01:51 / 23.06.2016\nАҚШнинг собиқ Давлат котиби АҚШ президенти лавозимига энг коррупциялашган номзод ҳисобланади, деб айтди Дональд Трамп. Трамп бундай айбловни Нью-Йоркдаги нутқида билдирди.\nТрамп Клинтонни "дунё даражасидаги ёлғончи" ва "эҳтимол АҚШ президенти лавозимига интилган энг коррупциялашган одам бўлса керак" деб айтди.\n"Хиллари Клинтон шахсий бойлик орттириш ва ўғрилик сиёсатини мукаммалликка етказган. У Давлат департаментидан худди ўзининг хеж-фондидек фойдаланган – пуллар эвазига зулмкор тузумларга ҳомийлик қилган. Давлат департаментидан кетганда Уолл-стрит банкирлари ва алоҳида манфаатдор гуруҳлар олдида чиқиб, икки йил ичида 21,6 млн доллар ишлаб олган. Бу нутқлар махфий бўлган ва Клинтон уларнинг мазмунини кенг жамоатчиликка ошкор қилишни истамайди", деб таъкидлаб ўтди Трамп. Унинг айтишича, 201 йилда Хиллари ва унинг турмуш ўртоғи шундай маърузалар билан 153 млн доллар ишлаб олган.\nТрамп Клинтонни АҚШда анчадан бери "пишиб турган" ўзгаришлар бўйича қотиб қолгани ва қаршилик кўрсатишда айблади. "Унинг фикрлаши эскича ва сийқаси чиққан. У буюмлар тартибини ўзгартириб бўлмайди, дейди. Мен эса буюмлар тартибини ўзгартириш керак, дейман. Эҳтимол, бу, ўзгаришларга эришиш учун бизнинг қолган ягона имкониятимиздир", деб айтди Трамп.


Ўзбекистон Республикаси Халқ таълими вазирлиги - ХТВ томонидан дарсликка қўйиладиган талаблар ишлаб чиқилади\nЖорий йилнинг 5 апрелида ҳукумат қарори билан “Умумтаълим мактаблари учун муқобил дарсликларни яратиш ва улардан фойдаланиш тўғрисида”ги низом тасдиқланди. Мазкур низомга мувофиқ, муқобил дарсликларга қўйиладиган талаблар Халқ таълими вазирлиги томонидан ишлаб чиқилади.\nВазирлик кейинги ўқув йиллари учун тавсия этиладиган ва яратиладиган дарслик ҳамда ўқув-методик қўлланмаларнинг рўйхати, уларга қўйиладиган талабларни оммавий ахборот воситалари, шунингдек, вазирликнинг расмий веб-сайти орқали бир йил олдин эълон қилади.\nЯратилган дарсликлар ва ўқув-методик қўлланмалар Ишчи органга оригинал макет ҳолатида тақдим этилади. Оригинал макетлар вазирлик ҳузурида ташкил этиладиган экспертлар гуруҳи томонидан икки ой муддатда экспертизадан ўтказилади.\nИшчи орган энг юқори баҳоланган оригинал макетларни тажриба-синовдан ўтказишга розилик олиш учун Мувофиқлаштирувчи кенгашга 1 ҳафтада маълум қилади. Тажриба-синов ўтказиладиган мактаблар рўйхати Мувофиқлаштирувчи кенгаш томонидан тасдиқланади. Тажриба-синов ва кенг жамоатчилик муҳокамаси натижалари ишчи орган томонидан бир ойда умумлаштирилиб, дарсликлар ва ўқув-методик қўлланмаларни тасдиқлаш учун Мувофиқлаштирувчи кенгашга тақдим этади.


Олий лига, 6-тур. «Локомотив», «Олмалиқ» ва «Қизилқум»да ғалабалар\n19:19 / 24.04.2016\nЎзбекистон Олий лигасининг 6-туридан ўрин олган яна уч учрашув ўз ниҳоясига етди.\nЖумладан “Қизилқум“ меҳмонда “Қўқон-1912“ дарвозасига жавобсиз учта гол киритди. Навоийликлар сафида голларга Шевченко, Жўраев ва Ваҳобовлар муаллифлик қилишди.\n“Локомотив“ Ғузорда “Шўртан“ни 0:2 ҳисобида мағлубиятга учратди. Дастлаб, ўйиннинг 8-дақиқасида Салим Мустафоев ҳисобни очган бўлса, 77-дақиқага келиб Сервер Жепаров рақиб дарвозасига иккинчи голни киритди.\n“Олмалиқ” мухлислари қаршисида “Навбаҳор”ни таслим этди. Мезбонлар томонидан Иномов ва Тожиевнинг голларига, меҳмонлар Ражабовнинг ягона голи билан жавоб қайтаришга муваффақ бўлишди.\nЎзбекистон Олий лигаси, 6-тур\n“Қўқон-1912” – “Қизилқум” - 0:3 (0:1, 0:2)\nГоллар: 0:1 - 15 Вячеслав Шевченко, 0:2 - 62 Шерали Жўраев, 0:3 - 64 Баҳриддин Ваҳобов.\n“Қўқон-1912”: 16. Андрей Бакланов, 4. Миржалол Қурбонов,5. Жалил Кимсанов, 6. Баҳодир Акрамов, 7. Отабек Зокиров, 9. Носир Отақўзиев, 11. Наврўз Алимов, 20. Достон Турсунов, 23. Фурқат Ҳасанбоев, 24. Илья Ильин, 28. Абдуллох Олимов.\n“Қизилқум”: 1. Эркин Жабборов, 5. Гиорги Квесиешвили, 7. Сарвар Холматов, 8. Акмал Рустамов, 10. Баҳриддин Ваҳобов, 20. Вячеслав Шевченко, 23. Шерали Жўраев, 25. Азиз Усмонов, 27. Илҳом Юнусов, 33. Андрей Деркач, 99. Алишер Юсупов.\n“Шўртан” – “Локомотив” - 0:2 (0:1, 0:1)\nГоллар: 0:1 - 8 Салим Мустафоев, 0:2 - 77 Сервер Жепаров.\n"Шўртан": 1.Элдор Тожибоев, 3.Ҳасанбой Эргашев, 5.Ботир Қораев, 6.Аббос Омонов, 7.Олим Каримов, 8.Суннатилла Мамадалиев, 9.Игорь Таран, 14.Умар Эшмуродов, 18.Элдор Бойматов, 22.Лазиз Убайдуллаев, 25.Асрор Алиқулов.\n"Локомотив": 1.Игнатий Нестеров, 5.Кахи Махарадзе, 8.Сервер Жепаров, 10.Марат Бикмаев, 15.Сардор Мирзаев, 17.Салим Мустафоев, 18.Темур Кападзе, 33.Олег Зотеев, 37.Шерзод Файзиев, 44.Сергей Прохоров, 77.Жасур Ҳасанов.\n“Олмалиқ” – “Навбаҳор” - 2:1 (2:0, 0:1)\nГоллар: 1:0 - 2 Ислом Иномов, 2:0 - 19 Фарҳод Тожиев, 2:1 - 65 Анвар Ражабов.\n"Олмалиқ": 35.Никита Шквирин, 3.Саидкомил Акбаров, 5.Евгений Гоголь, 6.Раҳматулло Бердимуродов, 7.Арслонмурод Омонов, 10.Фарҳод Тожиев, 11.Зоҳир Пиримов, 14.Дониёр Исмоилов, 17.Муҳаммад Исаев, 19.Ислом Иномов, 27.Никита Павленко.\n"Навбаҳор": 25.Акмал Ортиқов, 3.Азиз Ғуломхўжаев, 7.Акрам Бахритдинов, 9.Дилшод Жабборов, 11.Мўйдин Мамазулумов, 13.Чой Хюн Хеон, 15.Обид Жўрабоев, 21.Аъзам Алиев, 29.Игорь Голбан, 33.Тоҳир Шамсиддинов, 77.Олександр Пишур.


МЕҲР – БЕБАҲО НЕЪМАТ — KUKALDOSH.UZ\n01.05.2021 / - Янгиликлар\n“Меҳрнинг тафтини туйганмисиз?”\n“Бирор марта меҳрдан тўйганмисиз?”\nТабиийки, кўпчилигимиз бу саволларни ўқиб ҳайрон бўламиз. Чунки ҳаммамиз ота-онамизнинг, яқинларимизнинг меҳридан тўйиб, жаннатмонанд Ватанимизнинг меҳри тафтини туйиб яшаяпмиз. Яъни бизларга меҳр бегона эмас. Аллоҳга беадад шукрлар бўлсин.\nЛекин… лекин ҳамма ҳам шундай эмас. Меҳрга зор, Ватанга ташна, ширин сўзнинг гадоси, бир бурда нонни кўзига тўтиё айлаганлар бор. Улар бегона эмас. Айнан сизу бизнинг юртдошларимиз. Улар пешонасига ёзилганига рози бўлмасдан, юртимизда яратилаётган кенг имкониятлар, шароитларга қаноат қилмай, мўмай даромад илинжида чет элларга иш излаб кетаётган юртдошларимиздир. Афсуски, улар террорчи тўдаларнинг тузоғига тушиб қолганини кеч англаб етишмоқда.\nМуҳтарам Президентимиз Шавкат Мирзиёев ташаббуслари ва бевосита топшириқларига биноан “Меҳр 5” операцияси доирасида Суриянинг “ал-Хол” лагерида 3 йилдан ортиқ вақт давомида мажбурий ушлаб турилган 24 нафар аёл ва 69 нафар бола – жами 93 нафар юртдошимиз Ўзбекистонга қайтарилди.\nЭсингизда бўлса, аввал ҳам “Меҳр 1”, “Меҳр 2”, “Меҳр 3” ва “Меҳр 4” гуманитар операциялари амалга оиширилиб, 320 дан зиёд ватандошларимиз юртимизга қайтарилган эди.\nОйларнинг энг улуғи – Рамазонда, кунларнинг энг улуғи – жумада бундай хайрли ишларни амалга оширишнинг ажри жуда катта. Чунончи, ҳадиси шарифда: “Одам боласининг ҳар бир эзгу амалига (Рамазон ойида) ортиғи билан мукофот берилади. Бир яхшиликка ўн баробардан то етти юз баробаргача савоб ато этилади” (Имом Бухорий ривояти), дейилган.\nМуқаддас Ислом динида жамиятнинг ҳар бир аъзосига, ким бўлишидан қатъи назар, алоҳида эътибор билан қаралади. Махлуқни, яъни инсонни Холиқ туфайли яхши кўрамиз. Чунки барчамизнинг яратувчимиз яккаю ягона Аллоҳ таолодир.\nБугун ҳар қадамда “эътиқод ўғрилари” изғиб юрганини яхши биламиз-ку. Имом-хатибларнинг огоҳлантиришларига қарамасдан, “ҳижрат” аталмиш сохта даъволарга учаётганлар ҳали ҳам учраётгани кишини ташвишга солади. Ваҳоланки, ҳадиси шарифда: “Мўмин киши бир тешикдан икки марта чақилмайди”, дейилган (Имом Бухорий ривояти).\nОйнаи жаҳон, ижтимоий тармоқлар, интрнет сайтлари орқали “Меҳр 1”, “Меҳр 2”, “Меҳр 3” ва “Меҳр 4” гуманитар операциялари доирасида юртимизга келтирилган фуқароларнинг бошидан не кунларни ўтказганларини кўрдик, эшитдик.\nКуни кеча юртимизга келтирилган 93 нафар кишидан 7 нафари боқувчисини йўқотган чин етим болалар экан. Бугун фарзандларини нафақасиз, тарбиясиз, қийин шароитда яшашга мажбур қилган инсофсиз, виждонсиз, оталар, оналар ўзга юртларда ўзгаларнинг алдовига ишониб, пуч орзулар қурбонига айланишди. Уларнинг фарзандлари эса мамлакатимизга олиб келинди.\nҲар бир инсон ҳурмат-эҳтиромга лойиқ. Меҳр-мурувватга ташна, моддий-маънавий кўмакка муҳтож, ота-онасидан айрилган етимларга икки карра кўпроқ меҳр улашиш динимизнинг асосий кўрсатмаларидан.\nАбу Ҳурайра розияллоҳу анҳудан ривоят қилинган ҳадисда Пайғамбаримиз алайҳиссалом дедилар: “Мусулмонларнинг уйи ичида энг яхшиси етимга яхши муносабатда бўлинган уйдир. Мусулмонларнинг уйи ичида энг ёмони етимга ёмон муносабатда бўлинган уйдир” (Имом Ибн Можа ривояти).\nБежиз Саҳл розияллоҳу анҳудан ривоят қилинган ҳадиси шарифда Пайғамбаримиз соллаллоҳу алайҳи ва саллам: “Мен ва етимни кафиллигига олган киши жаннатда мана шундай бўлади”, дедилар ва кўрсаткич ҳамда ўрта бармоқларига ишора қилиб, бу бармоқлари орасини бир-бирига яқин тутдилар” (Имом Бухорий ривояти), демаганлар.\nШу ҳадиси шарифдан келиб чиқиб айтиш мумкинки, маъсум болаларга, муштипар аёлларга бошпана бўлган жаннатмонанд Ўзбекистон, ҳеч шубҳасиз, Ер юзидаги энг яхши маъводир.\nБу норасидаларда нима айб?! Улар шу пайтгача ўзбекистонлик бошқа тенгдошлари қатори шу азиз юртдаги мактабгача таълим муассасаларида, умумий ўрта таълим мактабларида таҳсил олишлари мумкин эди-ку! Наҳотки, катталар, яъни ота-оналар шуни англаб етмаган бўлсалар!\nЯқин Шарқ мамлакатларидаги қонли тўқнашувлардан, жанггоҳлардан 93 нафар юртдошимизни тинч-осуда юртга қайтаришнинг савоби жуда улуғ, ота-онасидан, яқинларидан айрилган болаларни оталиққа олишнинг ажри жуда юксак. Албатта, бундай юртга Аллоҳ таолонинг раҳмати, файзу баракаси ёғилиши шубҳасиз.\nЮртимизда келтирилган 93 нафар киши эндиликда Тошкент вилоятидаги «Бўстон» санаторийсида тинч-осуда, малакали шифкорлар кўригида, меҳрдан тўйишади ва Ватанимизнинг иссиқ тафтини туйишади.\nФоруқни “кашф қилган” иқрор.


Нурулло Отахоновни иккита адвокат ҳимоя қилади « Ўзбекистон Халқ Ҳаракати\n30 September 2017 - 16:48\n“Озодлик” радиосининг хабар беришича, Туркиядаги муҳожиратдан ватанига қайтгач Тошкент аэропортида ушланиб, тўрт кун аввал Тоштурмага қамалган ёзувчи Нурулло Отахоновни иккита адвокат ўз ҳимоясига олди. Бу ҳақда Озодликка маълум қилган ёзувчининг ўғли Файзуллахон Отахонов отаси Ёзувчилар уюшмасидан ҳибс арафасида чиқарилганини ҳам иддао қилиб, буни “ўзбек зиёлиларининг хиёнати” дея атади.\nЁзувчининг турмуш ўртоғи Гулнора Отахонова 28 сентябрь куни “Озодлик” радиосига бир неча адвокатнинг Нурулло Отахоновни ҳимоя қилишдан бош тортгани тўғрисида маълум қилганди. 30 сентябрь куни ёзувчининг ўғли Файзуллахон Отахоновнинг “Озодлик” радиосига хабар қилишича, отасини иккита адвокат ўз ҳимоясига олган:\n– Иккита адвокат топилди. Иккинчи адвокат душанба кунидан иш бошлайди. Биринчи адвокат ўтган куни кечқурин топилган ва кеча пешиндан кейин соат 2да дадам билан Тоштурмада учрашган,– деди Файзуллахон.\n– Дадамга нисбатан қийноқ ёки унақа бошқа ортиқча гап-сўзлар бўлмаган. Тоштурмадаги ходимлар ҳам, хонадошлари ҳам яхши муносабатда бўлишган. Фақат юраклари безовта қилган, дори беришгач, ўзларини яхши ҳис қилишган. Туркияда пайти ҳам юраги безовта қилиб турарди,- деди Файзуллахон.\n– Онам жорий йил июль ойида Туркиядан Тошкентга кетди. Боргач мазаси бўлмагач, Ёзувчилар уюшмасининг поликлиникасига борган. Биз отам Ёзувчилар уюшмасида бўлгани боис шу поликлиникага оилавий боришимиз мумкин эди. Онам боргач, поликлиниканинг бошврачи Ёзувчилар уюшмасига, Дилбар опага қўнғироқ қилганлар: “Отахонова келди, нима қилайлик” деб. Кейин Дилбар опа “Сиз бемалол қабул қилаверинг. Муаммо йўқ” деган. Кейин онамни қабул қилиб, докторлардан ўтган. Демак, июль ойида отам уюшма сафида бўлган. Шу яқин кунларда буйруқ билан чиқарилгани аниқ бўлаяпти. Энди уюшмада бўлишлари шараф келтирмайди. Лекин уюшмадагиларнинг бу ҳиёнати ҳисобланади,- деди Файзуллахон Отахонов.\n28 сентябрь куни ёзувчини тергов қилаёган Яшнобод туман ИИБ терговчиси Музаффар Каримов “Озодлик” радиосига Нурулло Отахонов 2013 йилдан бери ҳеч қаерда ишламагани ва у кишининг “делосида иш жойидан ва Ёзувчилар уюшмасидан тавсифнома йўқ”лиги ҳақида гапирган эди.


Coca-Cola Ўзбекистон кубоги финали олдидан матбуот анжумани бўлиб ўтди\n26.10.2019 00:54 | Ўзбекистон кубоги\nБугун пойтахтимиздаги «Самарқанд дарвоза» савдо кўнгилочар масканида "Пахтакор" ва АГМК жамоалари ўртасидаги Coca-Cola Ўзбекистон кубоги финал учрашуви олдидан матбуот анжумани бўлиб ўтди. Байрамона руҳда ўтган анжуманда ҳар икки жамоа футболчи ва мураббийлари, футбол жамоатчилиги ва вакиллари, ОАВ ходимлари ва кўплаб мухлислар иштирок этишди. Унинг дастлабки қисмида «Пахтакор» бош мураббийи Шота Арвеладзе ҳамда жамоанинг етакчи футболчилари бўлган Егор Кримец, Игорь Сергеев, Одилжон Ҳамробеков ва Жалолиддин Машариповлар иштирок этиб, бўлажак баҳс олдидан ўз фикрларини билдириб ўтишди.\nАрвеладзе: Биринчи навбатда ташкилотчиларга футболга оид тадбир нафақат стадионда, балки шундай жойда ўтказилаётгани учун раҳмат айтаман. Биз ҳам омма олдига борамиз. Йигитларга ажойиб ўйин ва натижалар учун миннатдорчилик билдираман. Мухлисларга ҳам катта раҳмат. Ўтган йили ушбу рақибга финалда имкониятни бой бергандик. Биз ўйинга жиддий тайёрландик. Эртага ғалаба қозонишни истаймиз.\nЭртага жамоа қандай ўйнайди?\nАрвеладзе: Бизсирларимизниочибўтирмаймиз. Сюрприз бўлсин. "Пахтакор" учун мос ҳужумкор футбол кўрсатишда давом этамиз.\nКубок финали охирги йилларда вилоятларда бўлганди. Бу йил унинг Тошкентда ўтказилиши қанчалик аҳамиятли?\nАрвеладзе: Яхши майдон ва шароит бўлса, қаерда ўйнашнинг катта фарқи йўқ. Чиройли футбол кўрсатишга шароит бўлса етарли. Ўйлашимча, эртага стадион тўлади, майдон яхши ҳолатда. Ташкилий ишлар юқори даражада адо этилади. Эртага мавсум давомида ўзини кўрсатган ва ҳозирда энг яхши ҳолатда бўлган футболчилар майдонга тушади. Ёшларга эса доим имконият берилади.\nСергеев: Бундай одам кўп жойда ўзимни бироз йўқотиб қўйишим мумкин. Мухлисларимизга мени руҳан қўллаб туришганига раҳмат дейман. Бир йил олдин финалда ютқазгандик. Бу жуда аламли бўлганди. Эртага кескин ўйин кечади ва насиб қилса, биз реванш оламиз\nМашарипов: Ассалому алайкум! Ўйинларимизни кўриб, қўллаб-қувватлаган барчага миннатдорчилик айтаман. Эртага стадионга келинглар, биз Чемпионлар Лигасида бўлганидек чиройли футбол кўрсатишга уринамиз. Олдимизга ҳар уч мусобақада ғолиб чиқиш мақсадини қўйганмиз. Бунинг учун ҳаракат қиламиз.\nҲамробеков: Финални мухлислар сингари биз ҳам кутяпмиз. Эртага мухлислардан стадионга келишни сўраб қоламан. Биз чиройли футбол намойиш қилишга интиламиз.\n2015 йилЎзбекистонКубогини "Насаф"даЭркинБойдуллаевбиланбиргақўлгакиритгансиз. Эртага унга қарши ўйнайсиз. Бунга қандай фикр билдирасиз?\nҲамробеков: Ёшлигимиздан бизга кўп нарсаларни ўргатган. Аммо эртага биз рақибмиз. Ҳакам ҳуштаги чалиниши билан рақибларга айланамиз. Ўйингача ва ўйиндан кейин ака-укалик давом этади.\nМатбуот анжуманининг иккинчи қисмида эса АГМК бош мураббийи Миржалол Қосимов ва жамоанинг етакчи футболчилари бўлган Элгужа Григалашвили, Шаҳзодбек Нурматов, Акмал Шораҳмедов ва Владислав Касмининлар иштирок этишди.\nҚосимов: Финал биз учун ҳам, "Пахтакор" учун ҳам муҳим ўйин. Эртага қизиқарли баҳс бўлади деб ўйлайман. Финал бир ўйиндан иборат ва футболчиларда доим ҳам финалга чиқиш ва унда ўйнаш имконияти туғилавермайди. Қўшимчасига кубок ғолиби жамоамизга ОЧЛ учун йўлланма тақдим қилади. Шу боисдан ҳам мазкур беллашувга алоҳида тайёргарлик кўрдик. Куни кеча клуб бош ҳомийси Олмалиқ Кон Металлургия Комбинати 70 йиллик юбилейи нишонланди. Фурсатдан фойдаланиб комбинатнинг барча ишчи-ходимлар ҳамда раҳбариятни ушбу қутлуғ сана билан табриклайман. Авваламбор барчаси яратгандан, эртага Худо хоҳласа ғалаба қозонишга ва кубокни Олмалиқ аҳлига совға қилишга ҳаракат қиламиз.\nЗафар Полвонов жароҳати боис ўйинларни ўтказиб юбормоқда. Афсуски эртанги баҳсда ҳам Зафар жамоага ёрдам беролмайди. Ўтган йили Полвонов финалда ўйнаган ва кубокни боши узра баланд кўтарган. Футболда, айниқса финалда ҳар қандай нарса руй бериши мумкин. Шу боис биз ушбу жиҳатларни инобатга олиб машғулотларда пенальтилар серияси бўйича ҳам шуғулландик.\nВладислав Касминин: Пахтакор" кучли жамоа. Эртанги рақиб жорий мавсумни аъло даражада ўтказмоқда. Аммо футболда иложсиз нарсанинг ўзи йўқ. Эртага максимал ҳаракат қилишга ва мухлисларимизни хурсанд қилишга уринамиз.\nЭлгужа Григалашвили: Ассалому алайкум! (ўзбек тилида) Эртага қийин тўқнашув бўлади. "Пахтакор" жуда яхши жамоа. Умид қиламизки, барчаси биз учун яхши тугайди.\nАкмал Шораҳмедов: Менимча, эртага қизиқ ўйин бўлади. Сабаби, "Пахтакор" ўтган йил финалдаги мағлубият учун реванш олишга ҳаракат қилади. Гарчи чемпионатда пастроқ ўринда бўлсак ҳам кубок учун бор кучимизни бериб ўйнаймиз. Стадионга келадиган мухлисларни қизғин баҳс кутмоқда. Кучли жамоа ғолиб бўлсин.\nШаҳзодбек Нурматов: Бизни оғир баҳс кутиб турганлиги билган ҳолда шунга яраша тайёргарлик кўрдик. Худо хоҳласа яхши натижага эришишга ҳаракат қиламиз. Муҳими, ғалаба қозонишимизга ишонамиз.\nТадбир сўнггида мухлислар ўз суюкли қаҳрамонлари билан суратга тушиб, мураббий ва футболчилардан дастхат олишга муваффақ бўлишди.\n9 Руслан Маргиев 1\n10 Нажмиддин Нормуродов 1


Янги қонун лойиҳалари кўриб чиқилди\nОта-она учун келишув\nГазета Норма маслахатчи / 2014 год / № 38 / Сайлов – 2014\nМарказий сайлов комиссиясининг навбатдаги йиғилиши бўлиб ўтди. Уни Марказий сайлов комиссияси раиси М.Абдусаломов бошқарди.\nМарказий сайлов комиссияси 2014 йилги сайлов жараёнини ёритиш бўйича республика матбуот марказини тузиш тўғрисида қарор қабул қилди. Матбуот марказининг асосий вазифаларидан бири мамлакатимиз ва чет эл ОАВ ходимларига сайловга тайёргарлик кўриш ва сайлов жараёнини ёритиш, ахборот олиш ва уни тарқатиш учун барча зарур шарт-шароитлар яратишдир. 2014 йилги сайлов жараёнини ёритиш бўйича матбуот маркази Тошкент шаҳри, Навоий кўчаси, 16-уйдаги Ўзбекистон Миллий матбуот маркази биносига жойлаштирилди. Бу ерда журналистларнинг сайлов жараёнининг барча босқичларини самарали ёритиш борасидаги фаолияти учун барча шарт-шароит яратилган.\nСайловларнинг боришини ёритиш истагида бўлган ОАВ вакиллари Марказий сайлов комиссиясида белгиланган тартибда аккредитациядан ўтиши керак. Аккредитациядан ўтиш тартиби билан Ўзбекистон Республикаси Марказий сайлов комиссиясининг www.elections.uz расмий сайти орқали танишиш мумкин.\nЙиғилишда 2014 йилда Ўзбекистон Республикаси Олий Мажлиси, халқ депутатлари вилоят, туман ва шаҳар Кенгашлари сайловига тайёргарлик кўриш ва уни ўтказиш бўйича тадбирлар Дастурида кўзда тутилган бошқа масалалар кўриб чиқилди. Таъкидланганидек, дастур доирасидаги барча тадбирлар сайлов қонунчилиги талабларига қатъий мувофиқ тарзда амалга оширилмоқда.\nМажлисда комиссия ваколатига тааллуқли бошқа масалалар ҳам муҳокама этилди.\nПрочитано: 2088 раз(а)


18:15, 21.09.2019 // 11839\nАҚШ ва Канададаги қушлар сони 50 йил ичида 3 миллиардга қисқарди. Сайроқи қушлар ва чумчуқлар энг кўп талофат кўрган\nШимолий Америкада охирги 50 йилда қушларнинг сони деярли 30 фоизга қисқарди. Бу ҳақда АҚШ ва Канада тадқиқотчилари гуруҳининг Science нашрида чоп этган ҳисоботида қайд этилган, деб хабар берди Meduza.\nЎтлоқ ғарбий трупиал қуши. Фото: Ebird\nОлимлар тадқиқотлар давомида ўнлаб орнитологлар жамиятлари ва АҚШ ҳамда Канаданинг турли қисмларидаги метеорологик радиолокаторларда узоқ йиллар давомида тўпланган маълумотни умумлаштирган ҳолда таҳлил қилди.\nНатижада жами 529 турга мансуб қушлар ҳақида ахборотлар тўпланди. Тадқиқот Шимолий Америкадаги ёввойи ҳудуддаги қушлар сони 1970 йилдагига нисбатан 2,9 миллиардга кам эканлигини кўрсатди.\nҚушлар популяцияси қисқаришининг қарийб 90 фоиз қисми нисбатан кўп тарқалган 12 турдаги оилаларга тааллуқли. Улар ораси чумчуқлар, қалдирғочлар ва сайроқи қушлар бор.\nТадқиқотнинг етакчи муаллифи Кеннет Розенбергнинг айтишича, кўп тарқалган қушлар сонининг қисқариши камёб қанотли дўстларнинг йўқолиб кетишига нисбатан олганда узоқ келажакда жамият учун жиддий оқибатларга сабаб бўлиши мумкин. Бу кўп тарқалган қушларнинг катта экотизимлар нормал фаолиятида муҳим ўрин тутиши билан чамбарчас боғлиқ. Тадқиқотчилар қушлар сони кескин камайишининг аниқ сабабларини келтира олмаган.\n«Аввалги тадқиқотлар бу атроф-муҳитнинг ифлосланиши, зараркунандалар ва қишлоқ хўжалиги тармоқларининг кенгайиши билан боғлиқ жараён», — деб изоҳлайди АҚШ ва Канада тадқиқотчилари гуруҳи етакчи муаллифи Кеннет Розенберг.\n09:40 Кеча // 276074\n00:22 Кеча // 269765\n17:14, 28.03.2020 // 212965\n20:33 Кеча // 207226\n10:08 Кеча // 195060


Валюта конвертацияси йўқлиги ва фойдани репатриация қилиш имконсизлиги; банк-кредит тизимининг такомиллашмаганлиги; сармоядорлар ҳуқуқларининг заиф ҳимояси ва етарли даражада самарали бўлмаган суд тизими; маъмурий-бюрократик тўсиқлар; хорижий компанияларгалицензия ва рухсат бериш тартиб-қоидаларининг мураккаблиги ва паст инвестиция рейтинги Ташқи ишлар вазири Абдулазиз Комиловнинг фикрича, Ўзбекистонга сармоя оқимини тўхтатиб қўяётган омиллардир.\nБу ҳақда Комилов Олий Мажлис Сенати ялпи мажлисида сўзлаган нутқида баёнот қилди.\nСоғлиқни сақлаш вазирлигининг 22 октябрда маълум қилишича, сўнгг бир сутка ичида 304 кишида коронавирус аниқланди ва 355 нафар бемор тузалди.


МАҲОРАТ ДАРСЛАРИ ЎТИЛДИ – "Kattaqo'rg'on tongi"\nМАҲОРАТ ДАРСЛАРИ ЎТИЛДИ\nШу йилнинг 27 январида муассасамизда бошланғич синф ўқитувчилари томонидан “Маҳорат дарслари” ташкил этилди. Унда шаҳар Халқ таълими бўлими бошланғич таълим услубчиси З.Зарипова, умумтаълим мактабларининг бошланғич синф ўқитувчилари иштирок этдилар.\nШу куни ўқитувчилар Т.Адилова, М.Унарова, Г.Юзбаева, С.Муминова, Э.Назарова, ҳамда\nС.Ибрагимовалар томонидан замонавий педагогик технологиялар асосида ташкил этилган “Очик дарс”лар мактаблардан ташриф буюрган бошланғич синф ўқитувчилари томонидан ижобий баҳоланди.\nНавбатдаги бўлиб ўтган маҳорат дарслари юзасидан сўзга чиққан шаҳар ХТБ бошланғич таълим услубчиси З. Зарипова ҳамда мактабнинг УИБДУ З. Маҳмудова дарсларни ўтишда ўқитувчилар бор педагогик маҳоратларини кўрсата олганликларини ва мана шундай дарсларнинг ўтказилиши педагогларнинг ўз устларида янади кўпроқ ишлашга ҳамда билим ва савияларини янада оширишга катта ёрдам беришини таъкидладилар.\nШу куни дарслар ва маънавият соатларида буюк сиймоларимиз биринчи Президентимиз Ислом Каримов, шеърият султони Алишер Навоий, шоҳ ва шоир Заҳириддин Муҳаммад Бобурларнинг ёрқин хотираси ёдга олинди.\n11- ИДУМ бошланғич синф ўқитувчиси.\nИЖОДКОРЛАРИМИЗНИНГ ШЕЪРЛАРИ ЭНДИ ҲИНД ТИЛИДА


Соғлом оила – соғлом жамият | Ўзбекистон "Адолат" социал-демократик партияси\n6 Сентябрь, 12:47 • Бухоро вилояти, Давра суҳбати, Янгиликлар • 243 марта кўрилди • Комментариев к записи Соғлом оила – соғлом жамият нет\nАҳолининг кенг қатламларига тиббий ёрдам сифатини янада ошириш мақсадида соғлиқни сақлашнинг давлат секторини мустаҳкамлаш, мактаб ва мактабгача таълим муассасалари доирасида болаларни тиббий хизматлар билан таъминлаш тизимини кучайтиришга Ўзбекистон “Адолат” СДП сайловолди дастурида алоҳида эътибор берилган. Хусусан, дори воситаларининг ноқонуний айланиши, сифатсиз дори воситалари сотилишининг олдини олиш, скрининг ва перинатал марказлари, аёллар тиббий маслаҳотхоналари, туғруқ мажмуалари, гинекология ва патронаж хизматлари фаолиятини доимий такомиллаштириб бориш тарафдори эканлиги сайловолди дастурда таъкидланган.\nПартиянинг “Соғлом турмуш тарзи йўлида бирлашайлик” лойиҳаси доирасида партия Когон туман Кенгаши томонидан тумандаги тиббиёт бирлашмасига қарашли 25-қишлоқ оилавий поликлиникасида учрашув ташкил этилди. Унда партиянинг вилоят Кенгаши ходимлари, туман Кенгаши фаолари, қишлоқ оилавий поликлиникаси ходимлари ҳамда тумандаги “Қасри Орифон” қишлоғи фуқаролари иштирок этишди.\nУчрашувни партиянинг вилоят Кенгаши раиси ўринбосари Зуҳро Мирзаҳамдамова очиб берар экан, партиянинг мақсад ва вазифалари, лойиҳа доирасида амалга ошириб келинаётган мақсадли вазифалар хусусида айтиб ўтди. Шунингдек, соҳада қатор камчиликларнинг борлиги, уларнинг олдини олишга катта эътибор бериш лозимлиги таъкидланди.\nМазкур қишлоқ оилавий поликлиникасининг бош шифокори Н.Рабиеванинг ҳисоботи тингланиб, поликлиникадаги мавжуд камчиликлар тилга олинди. Уларни бартараф этиш юзасидан поликлиника маъмурияти томонидан таклиф ва тавсиялар берилди.\nН.Рабиева, 25-қишлоқ оилавий поликлиника бош шифокори:\nСоғлиқни сақлаш соҳасига бугунги кунда жуда катта эътибор қаратилмоқда. Фуқароларнинг саломатлигини ўйлаш, патронаж хизматига эътиборли бўлиш зарурлиги бугунги кун талаби экан, ҳар бир тиббиёт ходими бунга алоҳида эътибор қаратиши зарур. Бизнинг поликлиникада камчиликлар йўқ эмас, албатта. Ҳар бир камчиликни ўз вақтида бартараф этиш асосий бурчимиз ҳисобланиши зарур.\nТадбир якунида ходимларнинг масъулиятли вазифаларини янада юксалтириш борасида таклиф ва тавсиялар берилди. Шу билан бир қаторда партия вилоят Кенгаши ходимлари қишлоқ оилавий поликлиника фаолияти ҳамда фуқаролар учун яратилган шароитлар билан танишишди.\nКогон туман Кенгаши раиси.\nСоғлом оила – соғлом жамият was last modified: Сентябрь 6th, 2017 by matbuot\n« Тинчлик ва мустақиллик – бебаҳо неъмат Касалликни даволашдан кўра унинг олдини олиш осонроқ »


Британия мудофаа вазирлиги Эстонияга ҳарбийларини юборишини тасдиқлади\n08:56 / 24.11.2016\nБуюк Британия мудофаа вазири Майкл Фэллон ҳукумат 800 ҳарбий хизматчисини НАТОнинг кўпмиллатли батальони таркибига юбориш ниятини тасдиқлади. Бу батальон Болтиқбўйи республикаларидан бири Эстонияга жойлаштирилади.\n23 ноябрь куни Фэллон Лондонда НАТО бош котиби Йенс Столтенберг билан учрашди. Улар хавфсизлик билан боғлиқ масалаларни ҳамда Британиянинг НАТО режаларини ҳаётга татбиқ этишдаги амалий иштирокини муҳокама қилишган.\n"Фэллон Британия НАТОнинг кўпмиллатли батальони доирасида Эстонияга 800 нафар аскарини юборишини тасдиқлади. Батальоннинг тўлиқ таркиби Франция ва Дания иштироки билан таъминланади", — дейилади Британия мудофа вазирлиги матбуот хизмати хабарида.\nНАТОнинг июль ойида Варшавада ўтказган саммитида альянс Латвия, Литва, Эстония ва Польшада, ушбу мамлакатлар ҳукуматларининг илтимосига биноан, кўп миллатли батальонларни жойлаштиришга қарор қилган эди. Унга кўра, Латвияда Канада, Литвада Германия, Эстонияда Буюк Британия, Польшада АҚШ ўз батальонларини жойлаштириши белгилаб олинганди.\nНАТОнинг Эстониядаги батальони 2017 йилнинг биринчи ярим йиллигида жойлаштирилади. Унинг таркиби 1,1 минг ҳарбий хизматчидан иборат бўлади. Бунга Британиянинг 800 нафар ва Франциянинг 300 нафар аскари киради. Кейинчалик французларни даниялик ҳарбийлар алмаштиради. Буюк Британия, шунингдек, Warrior машиналари, Challenger 2 танклари ва айғоқчи дронларни тақдим этади. Франция ҳам оғир ҳарбий техникалар юборади. Батальон Тапа ҳарбий шаҳарчасида жойлашади ҳамда Эстония мудофаа кучлари 1-пиёда бригадаси билан ҳамкорлик қилади.\nНАТО батальон Майкл Фэллон Йенс Столтенберг


11 апрел 2021, Тошкент вақти: 17:18\nКоронавирусни тезроқ жиловлай олган айрим давлатлар карантин чораларини сусайтирди.\nКоронавирус эпидемиясининг энг авжига чиққан палласини ортда қолдирган Европа давлатлари аста-секин нормал ҳаётга қайтиш устида бош қотиришни бошлади.\nКоронавирус жазавасини тезроқ жиловлай олган айрим давлатлар карантин чораларини сусайтирди, айримлари яқин кунларда бу ишга қўл урмоқчи.\nДушанба куни Испания соғлиқни сақлаш вазири Сальвадор Илла COVID-19нинг авж палласи ўтиб кетганини, коронавирусга чалинганлар сони сўнгги уч ҳафтада биринчи марта озайганини маълум қилди. Лекин Испания ҳозирча карантин тартибини юмшатмоқчи эмас. Айни пайтда бу мамлакатда айрим корхоналарнинг ишчи-ходимлари ўз иш ўринларига қайтдилар.\nИталияда фақат аптекага, озиқ-овқат харид қилишга ва итларни сайр қилдиришга олиб чиқишга рухсат берилган қаттиқ тартиб юмшатилиб, китоб ва болалар киймларини сотувчи дўконлар очилди. Тўғри, фақат Венетто шаҳрида ва фақат ҳафтасига икки кунгагина.\nЭнди бемалол спорт билан шуғулланиш учун уйдан чиқиш мумкин. Ниқоб ва қўлқоп тақиб юриш ҳозир ҳам шарт.\nИталия коронавирусга чалинганлар сони жиҳатидан дунёдаги учинчи ўринни эгалламоқда. Бу ерда кунига 50 минг одам коронавирус тестидан ўктазилаяпти. Бош вазир Жузеппе Контенинг айтишича, айни мана шу чора апрель ойининг охирларига бориб карантин тартибининг юмшатилишига олиб келади.\nБундан ташқари, сўнгги 10 кун мобайнида Италия касалхоналарида коронавирус туфайли реанимацияда ётган оғир аҳволдаги беморлар ва ўлганлар сони озайди.\nАвстрияда эпидемия Италия билан деярли бир кунда бошланди. Ўтган якшанба куни Австрия канцлери Себастьян Курц “инқироздан тезроқ чиқиш ва ҳар бир ишчи ўрни учун курашиш”га тайёр эканини билдирди. Австрияда коронавирус оқибатида ишсизлик даражаси Иккинчи жаҳон уришидан бери биринчи марта 550 минг кишига етди.\nАвстрия эпидемиологлари мамлакатда коронавирус авжига чиқмай туриб бостирилганини таъкидламоқдалар. Шунга қарамай, бу мамлакатда ҳам одатий ҳаётга қайтиш босқичма-босқич амалга оширилади.Ҳукуматнинг билдиришича, 1 майдан бошлаб катта савдо марказлари ва сартарошхоналар очилади, вазият ёмонлашмаса, май ойининг ўрталаридан ресторанлар ва кафелар фаолиятига рухсат берилади.\nАҚШ коронавирусга чалинганлар сони жиҳатидан дунёда биринчи ўринни эгалламоқда. Бу ерда беморлар сони ярим миллион кишидан ошди, 20 минг бемор вафот этди. Шунга қарамай, АҚШ ҳам карантин тартибини босқичма-босқич юмшатиш масаласини ўрганмоқда.\nАҚШ президенти Дональд Трамп 13 апрель куни 1 майдан бошлаб карантин тартибини юмшатишни режалаштираётгани тўғрисида баёнот берди.\nЧехия ҳукумати карантин тартиби босиқчма-босқич юмшатилиши тўғрисида баёнот берди. 20 апрелдан бошлаб деҳқон бозорлари ишлай бошлайди, лекин бу бозорларда тайёр овқат сотилмайди. Шунингдек, хунармандлар дўконлари ва эски автомашиналарни сотиш шоҳобчалари фаолияти ҳам жонланади. 10 кишидан ортиқ одам қатнашмайдиган тўйларга рухсат берилади.\nОрадан бир ҳафта ўтгач, майдони 200 квадрат метргача бўлган савдо шоҳобчалари иш бошлайди. 25 майдан ресторанлар, кафелар, сартарошхоналар, музейлар ва галереялар ишга тушади. 8 июндан йирик савдо марказлари очилади. Бу режа яқин икки ҳафта ичида коронавирусга чалинганлар сони кўпаймаган тақдирда амалга оширилади.\nДания ва Норвегия\nДанияда жорий ҳафтада болалар боғчалари ва бошланғич мактаблар ишга тушди. Ҳукумат ўқитувчилар ва ота-оналарга иложи борича кўпроқ вақтларини болалар билан очиқ ҳавода ўтказишни тавсия қилмоқда. Бундай тавсиядан мақсад- одамларнинг ишга қайтиши учун шароитни таъминлашдир. Данияда ҳам Норвегиядаги каби коронавирусга чалинганлар сони 7 минг кишидан ошмайди.\nНорвегия ҳукумати кейинги ҳафтадан болалар боғчаларини очмоқчи. 27 апрелдан бошланғич ва ўрта мактаблар ўқувчиларни қабул қилади. Билим юртлари ва олийгоҳлар фақат имтихон топшириши шарт бўлган талабалар учун очилади.\nШвеция Европада карантин чораларини тадбиқ этмаган кам сонли давлатлардан бири. Бу ерда мактаблар, кафелар, барлар ва ресторанлар ишлаб турибди. Бироқ 14 апрель куни Бош вазир Стефан Лофвен чекловлар киритилиши мумкинлиги тўғрисида аҳолини огоҳлантирди. Бунга Швецияда 11 минг одам коронавирусга чалингани ва 1033 бемор ўлгани сабаб бўлди.\nГермания канцлери Ангела Меркель 19 апрелгача карантин тартибини сусайтирмоқчи эмас. Меркель кейинги ҳафтадан бошлаб майдони 800 квадрат метргача бўлган дўконлар иш бошлаши мумкинлигини айтди. Бундан ташқари, майдони қанча эканидан қатъий назар, автосалонлар, китоб ва велосипед дўконлари, музейлар, кутубхоналар, архивлар, ҳайвонот ва ботаника боғлари очилади.\n4 майдан мактабларни, сартарошхоналарни очиш мўлжалланган. Лекин турли тадбирлар, диний маросимларни ўтказиш августгача тақиқланади. Барлар, кафе, ресторан, кинотеатрлар фаолиятига ҳам ҳозирча рухсат берилмайди.\nФранцияда эса хорижга чиқиш учун қўшимча чекловлар жорий этилган. Франциядан ташқарига чиқмоқчи бўлган фуқаро махсус рухсатнома олиши керак.


Макгрегор Мейвезерга қарши жангда битта америкалик бўлмаган ҳакам бўлишини талаб қилмоқда\n12 август, 2017, 11:30\nUFC чемпиони Конор Макгрегор Флойд Мейвезерга қарши жангда фақатгина америкалик ҳакамлардан ташқари яна бир нафар халқаро тоифадаги ён ҳакам ҳам бўлишини талаб қилмоқда. Бокс қоидаларига кўра бўладиган жанг 26 август куни Лас-Вегасда бўлади.\n– Кўрамиз, бу маъқул бўлармикан?! Биз бу илтимосни кўриб чиқамиз ва буни қабул қиламиз. Биз бу режада мулойимроқ бўлишга ҳаракат қиламиз. Бизнинг хизматларимиз мижозларга қаратилган, – дея Невада штати атлетик комиссияси бошлиғи Боба Беннеттанинг сўзларини келтиради Sky Sports нашри.


Lifestyle 07:37 / 20.04.2020 28899\nОлимлар коронавирус юқтириш аломатлари турли одамларда фарқланишини тиришқоқлик билан аниқлашга ҳаракат қилишмоқда, деб ёзади Bloomberg. Кимлардир енгил шамоллаш аломатларига дуч келади, бошқаларида аломатлар умуман бўй кўрсатмайди, минглаб инсонлар учун эса касаллик ўлим билан тугамоқда. Агентликнинг қайд этишича, бундай фарқланишнинг сабабларини ҳозирча ҳеч ким аниқлай олгани йўқ, бироқ назариялардан бири аломатларнинг ирсиятга боғлиқлигидан сўзламоқда.\n«Нега айрим инсонлар жиддий оғриб қолмоқда, бошқалари умуман касал бўлмаяпти? Бу ерда иккита эҳтимолли вариант бор», — дейди deCODE Genetics биофармацевтика компанияси раҳбари Кари Стефанссон. Унинг сўзларига кўра, биринчи вариант вируснинг ўз генетик изчиллигини назарда тутади, яъни айрим штаммлар бошқаларига нисбатан инсонларни кучлироқ оғришга мажбур қилади. Иккинчи вариант касал бўлганларнинг ирсиятига боғлиқ. Айрим одамларнинг генлари уларни оғир касалликларга мойил қилади, бошқаларнинг генлари уларга вирусга нисбатан яхшироқ қарши туриш имконини беради.\nИккинчи назария тасдиғи учун олимлар камида битта илмий фактни келтиришмоқда. Вирусга ҳужайраларга ўтиш имконини берадиган ACE2 рецептори турли одамларда ирсият ва бошқа омиллар, айтайлик, у ичиб юрган дорилар туфайли турлича миқдорда бўлади.\nФото Francois Mori /AP/TASS\nБоз устига, олимлар одамларни нима коронавирус олдида ожиз қилиб қўйишини қисман тушуниб бўлишган, дея таъкидлайди Bloomberg. Айрим тадқиқотчилар асосий ролни инсонни ҳимоя қилиш ўрнига жиддий касалликларнинг авж олишига сабаб бўлувчи иммун тизимига беришмоқда. Организм номаълум вирусга қарши туриш учун катта куч сарфлай бошлаганида, организм «ҳолдан тойиб», фанда «цитокин пўртанаси» деб аталувчи ҳолатга дуч келиши мумкин. Бунинг оқибатида инсонга вирус етказадиган зарардан кўпроқ зиён етиши мумкин.\n«Агар бир нега айрим одамлар цитокин пўртанасини бошдан кечираётгани тушуна олсак, уларни самаралироқ даволай олишимиз мумкин, — деган Bloomberg’га Йел университети иммунологи Акико Ивасаки. — Бизда даволашни ишлаб чиқиш учун оқилона йўл йўқ. Биз шунчаки реакция кутиб, инсонларга бир хил дорилар юборамиз». Унинг қайд этишича, касалликни «молекуляр даражада» тушуниш даволашни янада самаралироқ қилади.\nАгар фақат иммунитет омилиги таяниладиган бўлса, иммун тизими етарли даражада ривожланмаган болалар камроқ таҳдидга дуч келмоқда, дея таъкидлайди Bloomberg. deCODE’нинг маълумотлари ҳам оғир аломатларга аёллар камроқ дуч келишини кўрсатмоқда.\nСемизлар учун таҳдид\nТаҳдид гуруҳига турли шамоллаш жараёнларига мойил ёши катта инсонлар тушиб қолмоқда, деб ёзади агентлик. Боз устига, бундай сабабларнинг аксарияти айнан ирсият билан боғлиқ. Нью-Йорк университети қошидаги Лангон тиббиёт маркази врачлари март ойида коронавирус юқтириб, шифохонага ётқизилган 4000 беморни таҳлилдан ўтказишган. Маълум бўлишича, жиддий семизлик, 40 килограммдан зиёд ортиқча вазнга эга бўлган, 65 ёшдан ошган инсонларнинг шифохонага ётқизилиш эҳтимоли жуда катта.\nСемизлик ва критик ҳолат ўртасидаги боғлиқликни Лангон маркази доценти Кристофер Петрилли энг кутилмаган ҳол деб атади. 60 ёшдан кичик бўлган семириш дардига мубтало бўлган пациентлар ўзларининг нормал тенгдошларига нисбатан икки баробар кўпроқ шифохонага ётқизилиш эҳтимолини намойиш этишган. Семизликка йўлиққанларга уч баробар кўпроқ интенсив терапия керак бўлар экан. Бундай натижалар мантиқли, чунки семизлик шамоллаш жараёнлари ҳосил бўлиш эҳтимолини кучайтиради, деган Петрилли.\n«Бу шубҳасиз ирсият билан боғлиқ. Ирсият иммун тизимимиз ривожланиши муҳим рол ўйнайди», — деган тиббиётчи. Семизликдан ташқари, у ирсият билан боғлиқ яна иккита асосий омилни келтирган — юқори қон босими ва қандли диабет. Нью-Йорк штатида тадқиқотчилар коронавирусдан вафот этганларнинг қарийб 90 фоизида саломатлик билан боғлиқ бошқа муаммолари ҳам бўлганини аниқлашган. Уларнинг орасида энг кўп учрагани — юқори қон босими (вафот этганларнинг 56 фоизда), диабет, холестерин миқдорининг юқорилиги ва юрак касалликлари.\n11:00 / 22.05.2020 52892


«Гулнор опа» – ОЙБЕК - Inja san'at\n«Гулнор опа» – ОЙБЕК\nКўчаларни чангитиб тўп ўйнардик. Мен янги сотиб олган қора тўпимни ташлаганда, Вали усталик билан бир урган эди, тўп ғиз этиб юқориланди-да, қайтиб кўчага тушмади. Ўйновчилар турган жойларида қотиб қолишди:\n– Аҳ, қандай яхши тўп эди, Шокир аканинг боғчасига тушди-я. Эссизгина…\nФаттоҳ катталардек қўлини орқасига ташлаб:\n– Тағин тушиб ўтирма, биласан-ку Шокир аканинг феълини, худди оёғингни синдиради, – деб насиҳат қилгандай бўлди. Болалар бирин-сирин тарқалиб кетишган эди. Мен ёлғиз қолгандим, ўйнаб тўймаган тўпимнинг алами ичимда ҳар минут сайин зўрайиб борарди. Фақат Шокир аканинг боғчасига кириш жуда қўрқинчли эди. Бир ярим танобча жойни эгаллаган боғча баланд деворлар ила ўралган, ичида ўрик, шафтоли, гилос, кўксултон ва шунга ўхшашлар. Бу мевалардан бирон донасини чет киши кўрмас ва кимга сотиладирганлигини-да ҳеч ким билмасди. Ҳатто, “анжир билан анор гулини тўкиб, кўзга илинадиган бўлганда Шокир ака санаб қўяди”, – деб гаплашарди маҳалладагилар. Менинг қора тўпим, шубҳасиз, мана шу боғчада. Фақат, қандай қилиб олиш мумкин? Шундай кишининг боғчасига тўп қидириб тушиш ҳазил гап эмасди. Мен кўп ўйладим, ахир тушишга қарор қилиб, қулай бир жой ахтара бошладим. Жин кўчадан боғчага кириб кетадирган ариқнинг онбори бир оз катта бўлиб қолган экан. Иштонимни тиззамга қадар кўтариб, онборга бош тиқдим, ўтиш қийин бўлди, деворни қўлим ила увалаб тешикни катта қилдим-да, секингина ўтдим. Ўт орасига биқиниб, ҳар ёққа қараб олдим, боғча жимжит…\nРанг-баранг кийимларга беланган келинчак гулларнинг устида, жимжима қафасдонли савадонларни ва боғчани пойлаган каби ҳарёққа тез-тез қараб қўярдим.\nБутун диққатимни кўзимга тўплаб қидиришга тутиндим, тўпимни онбордан 20-30 қадам нарида, ўт орасидан топдим, кўнглим тинчиди. Қайтишга ҳозирланиб, атрофга бир қараган эдим, деворга чирмашиб ўсган токнинг тагида Шокир аканинг қизи Гулнор опа ила Турди сартарошнинг ўғли Асадга кўзим тушди. Дарров ўт орасига чўзилдим. “Шокир ака йўқ экан, булар бу ерда” дедим-да, ёта бердим.\nГулнор опанинг устида бир оз тўзишга бошлаган атлас кўйлак, сарпинка рўмол елкасида. Тўла оппоқ билаги Асаднинг бўйнига ўралган, дам Асаднинг чиройли юзига қарайди, дам бошини йигитнинг кенг, кучли кўкрагига қўяди. Асад бир қўли ила Гулнор опанинг белига тушган қора сочларини силар, юзларидан узилмаган гулни ҳидлаган каби секин-секин ўпар ва нималарнидир сўзларди.\nМенга англашилмаган бир сирнинг оғирлиги кўкрагимни сиқар, яшил ўтлар орасига кўмилган бошимда шу вақтгача яшириниб ётган фикрлар учқунланар эди.\nКўчадан ўтган ҳар бир қизнинг паранжисидан тортиш, ҳатто, ҳассага суялган кампирларнинг бандагини бошига илишдан завқ олувчи тўполончи кўнглим бундай фурсатдан фойдаланмайин жимгина чиқиб кетишга маслаҳат қилмасди. Уларни бир чўчитиш лозимда. Битта-битта эмаклаб онборга яқинлашдим-да, “Гулнор опани билиб олдим” дея қичқиришим ила Асад бир нимадан қаттиқ ҳуркиб, арқонни узган от каби ўзини бир ёққа отди, қўли қалтирар, куч йўқ. Баланд деворга сакрайди, йиқилиб тушади, яна туриб бутун кучи ила ирғийди, яна йиқилади.\nГулнор бир зумда боғчанинг иккинчи ёғига ўтган бўлса-да, қўрққанидан боғча эшигининг занжирини туширолмасдан типирчиларди.\nБу ишим мени шу қадар севинтирдиким, онбордан қандай чиқиб кетганимни сезмай қолдим.\nКечқурун сутга чиққанимда Хайри хола сигир соғишга ҳозирланиб турган экан. Қўлимдан бир мирили чақани олдида:\n– Бадалжон, холаси ўргилсин. Гулнор билан кириб майдондан ўтин олиб чиққин, кейин бир коса лиммо-лим қилиб сут бераман.\n– Гулнор, Гулнор, Бадал билан бирга кириб қуруқ-қуруғини олиб чиқа қол, – дея молхонада туриб қизига буюрди.\nГулнор опа уйдан чиқди. “Опоси, келақол”, дея мени бошлаб кетди. Менга тикилиб қаролмасди, майдонга кирганда атлас кўйлагининг икки енгини шимарди, кумуш билакузукларини ҳам юқорироқ суриб қўйди-да, титрак бир товуш ила:\n– Бадал, опоси, тағин ҳалигини бировга айта кўрма, – деди.\n– Нимани, Гулнор опа? – сўрадим.\n– Ҳалиги… Ман товушингдан билдим. Нимага боққа тушган эдинг?\n– Тўпимга… – Мен кўйлагимнинг енгини тишлаб ҳечнарса билмаган кишидек турар эдим.\n– Шундоқ қўрқиб кетдим-ки… қўл-оёғим бўшашиб йиқилаёздим, – деди Гулнор опа.\nЙирик, қора кўзларидан марварид томчилар унинг чиройли юзига юмалаб туша бошламиш, узун киприклари намланмишди.\n– Яхшики, уйдагилар эшитмаган. Хайри холанг мени худди ўлдиради-я…\nҚуёшнинг сўнг нурлари баланд дарахтларнинг учларида порларди. Боғчада қушлар шохдан-шохга ўтиб, кечани ўткизиш учун ўнғай жой қидирарди. Қаршимда йиғлаб ва ялиниб турган Гулнор опа қалбимга ҳам ғурур, ҳам алам соларди, Гулнор опани қандай қилиб ишонтиришни билмас эдим.\n– Йўқ, энди ҳеч билиб олдим демайман, ҳеч кимга айтмайман, ҳечкимга, йиғламанг. Гулнор опа, йиғламанг, – дедим. Товушимда ялиниш, ўтиниш бор эди.\nГулнор опа бирдан севиниб кетди, узун, нозик бармоқлари ила юзларимни силади: “Опоси-я, яхши укам ўзи”, дея эркалади. Нимчасининг чўнтагидан икки чақим, усти бир оз кирланган қанд олиб берди-да, ариқ бўйига келиб кўзларини ювди.\nМайдондан ўтинларни ташиб бўлгач, Хайри холадан “лиммо-лим” сутни олиб кўчага чиқдим. “Нега мунча ялинади, нега Хайри хола ўлдиради”, дея ўйлаб кетаркан, оқшом менга Гулнор опанинг бахти, эрки каби бўш ва сирли кўринганди.\n1930 йил 5 октябрь


Жанубий Корея ва АҚШ яна ҳарбий машқлар ўтказади\n23 октябр 2021, Тошкент вақти: 02:50\nАҚШ ҳарбийлари сув ости кемаларига қарши ўтказиладиган ушбу машқларни “ножўя хатти-ҳаракатлардан тийилиш ҳақида Шимолий Кореяга йўлланган очиқ мужда”, деб атади.\nҚўшма машқлар Корея яримороли яқинида якшанба куни бошланиб, пайшанбага қадар давом этиши режаланган.\nБу жорий йил март ойида Жанубий Кореянинг ҳарбий кемаси сувга ғарқ бўлганидан бери АҚШ ва Жанубий Корея ҳарбий кемалари биргаликда ўтказаётган иккинчи машқдир.\nИкки давлат кеманинг чўкишида Шимолий Кореяни айблаган.\nҲарбий машқларда АҚШ ва Жанубий Кореядан 17 минг аскар, еттита кема, иккита сув ости кемаси, шунингдек, жанговар учқичлар иштирок этиши айтилмоқда.


19 июн 2021, Тошкент вақти: 04:36\nХоразм вилояти Урганч шаҳридаги рус тилида таълим беришга ихтисослашган 30-сон мактаб вилоятдаги етакчи билим масканларидан бири ҳисобланади.\nХоразм вилояти Урганч шаҳридаги рус тилида таълим беришга ихтисослашган 30 - мактабнинг ўқитувчилари синфхоналарга жалюзи пардалари ва мебел сотиб олиш учун август ойлигининг қарийб 30 фоизи ушлаб қолиниши ҳақида огоҳлантирилгани юзасидан Озодликка арз қилди.\nЎқитувчилар синфхоналарга жалюзи ва мебел сотиб олиш масаласи муҳокама қилинган мажлис аудиосини Озодликка юборди.\nМактаб директори Пўлат Ўрозовнинг овози деб иддао қилинаётган аудиоёзувда овоз эгаси ўқитувчиларга жалюзи ва стендлар учун 20 миллион сўм зарурлиги ва бу пул ўқитувчиларнинг август ойлиги ҳисобидан йиғилиши лозимлигини айтади.\nУрганчдаги 30-сон мактабда ўтказилган мажлис аудиоси\nОзодликка сиздирилган яна бир ҳужжатда эса ўттиздан ортиқ ўқитувчининг исми, уларнинг август ойлик маоши ва шундан қанча пулни мактабга бериши кўрсатилган.\nОзодликка сиздирилган ҳужжатда муаллимларнинг август ойлиги ва шундан қанча пулни мактабга бериши кўрсатилган.\nОйлик маошлари уриб қолинишига эътироз билдирган ўқитувчилар ишдан бўшатилиш ёки дарс соатлари қисқартирилиши билан қўрқитилганликларини айтишади.\n30-мактабнинг ишдан ҳайдалиши хавфи боис исмини очиқламаган муаллимларидан бири Озодликка мактабда ўқитувчилар ойликлари уриб қолиниши доимий муаммо эканини айтади:\n- Доим бирор нарсага деб ойлигимиздан уриб қолинади, пулларни эса директоримизни ўзи распорядит қилади. Ўз ихтиёримиз билан беряпмиз, деб тилхат ҳам ёздириб олишади. Аслида бу чистой воды коррупция. Мактаб учун пулимизни аямаймиз, лекин бу пул директорни ёки бошқанинг чўнтагига кетмаяпти, деб ким айта олади?, - дейди муаллим.\n30-сон мактаб директори Пўлат Ўрозов.\n30-мактабнинг бошқа бир ўқитувчиси ҳам ойлигидан уриб қолинишини Озодликка тасдиқлади.\nУнинг айтишича, шу йилнинг май ойи охирида Россия Бош вазири Дмитрий Медведевнинг Урганч шаҳрига ташрифи арафасида россиялик мартабали меҳмон мактабни ҳам зиёрат қилади, деб, шаҳар ҳокимлиги маблағлари эвазига мактабнинг биринчи қаватига янги жалюзилар ўрнатилиб, интерьерлар янгиланган. Аммо, Медведев келмаган.\n- Медведев келади, деб дод-вой солишганди. Ўшанда эски жалюзи пардаларни олиб ўрнига янгиларини ўрнатишган эди. Ҳозир энди синфхоналарга ўша эскиларини бизнинг ўзимизга ювдириб қўйишяпти. Яна ойлигимиздан жалюзига, деб пул уриб қолишяпти. Йиғилган бу пул қаерга кетяпти? Ким бу ҳақда отчёт беради? , - дейди муаллим.\n30-сон мактаб ўқитувчилари эски жалюзиларни тозаламоқда.\nОзодлик ушбу иддаолар юзасидан изоҳ олиш учун 30- мактабнинг директори Пўлат Ўрозовнинг ўзига боғланди.\nЎрозов суҳбатни бошидаёқ ўқтувчилар ойилигидан уриб қолинишини қатъиян рад этди.\n- Бўлмаган гап, ўқитувчилар ойлигидан уриб қолинмайди, мен сизга кафолат бераман. Душанба куни ўқитувчиларни йиғиб, бу ҳақда уларга айтаман, улар ойликларини тўлиқ олишади, - деди Ўрозов.\n30-сон мактаб директори Пўлат Ўрозов билан суҳбат\nЛекин, Озодликка сиздирилган мажлис аудиоси ва ўқитувчиларнинг ойлигидан ушлаб қолиниши ҳақида ҳужжат юзасидан Ўрозов аниқ изоҳ бермади.\nКузатувчилар Ўзбекистонда бюджет ходимларининг маошлари талон-торож қилиниши авжига чиққан муаммо эканини айтишади. \nХоразмлик собиқ ўқитувчи Шарофат Собирова Озодлик билан суҳбатда муаллимларнинг ойликларидан уриб қолиниши бутун вилоят бўйича тарқалганини айтади:\n- Бутун вилоят бўйича қаралса миллиардлаб сўм ҳақида гап кетади. Лекин, бу пуллар қаерга кетишини ҳеч ким билмайди, - дейди Собирова.\nХоразм вилояти Халқ таълими бошқармаси мулозими Озодлик билан суҳбатда ўқитувчилар ойлигидан уриб қолиш тақиқлангани, бундай ишга қўл урганлар жазоланишини айтди.\n- Бундай холатларга бизда чек қўйилган, мактабларга анжомлар тўлалигича давлат ҳисобидан таъминланади, ўқитувчилар ҳисобидан эмас, - деди бошқарма мулозими.\n2017 йилда Хоразм вилояти Ҳазорасп туманидаги мактаб директори ишчи-хизматчилари номига ёзилган мукофот пуллари ва ойлик маошларини ўз фойдасига ўзлаштирганлик ва 12 нафар ходим номига ёзилган 3 миллион 133 минг сўм пулни талон-торож қилганликда гумонланиб ҳибсга олингани ҳақда “Ҳуқуқ” газетаси хабар берган эди.\nШунингдек, мактаб директори иш ҳақи тарқатиш рўйхатидаги яна тўрт нафар ходимнинг 1 миллион 622 минг сўм мукофот пулини қалбаки имзолар билан олиб, ўз эҳтиёжлари учун ишлатиб юборганликда ҳам айбланган. “Ҳуқуқ” газетаси хабарида мактаб директорига қандай жазо тайинлангани маълум қилинмаган.


Александр Хомяков: “Фақатгина натижа қониқтирмади” | "NAVBAHOR" FUTBOL JAMOASINING RASMIY WEB SAHIFASI\npfcnavbahor.uz "Навбаҳор" профессионал футбол клубининг расмий сайти Александр Хомяков: “Фақатгина натижа қониқтирмади”\n07.04.2017 21:53\t“Навбаҳор” – “Машъал” жамоалари ўртасидаги учрашувдан сўнг ўтказилган матбуот анжуманининг биринчи қисмида муборакликлар устози Александр Хомяков қатнашди: - Бугун анча жонли ўйин бўлди. Майдонда кескин кураш кечди. Бизни Наманганда нималар кутаётганлигини яхши билардик. Шундан келиб чиққан ҳолда руҳий томондан ҳам тайёргарлик кўргандик. Майдонда кескин ва муросасиз кураш кечишини ва кўп минг сонли наманганлик мухлисларни “Навбаҳор”ни ҳужумга ундашлари кутилганди. Умуман олганда ўйинимиз чиқмади деб айта олмайман. Айни пайтда мени фақатгина натижа қониқтирмади холос. Биринчи бўлимда муносиб тарзда ҳимояланишни уддасидан чиқдик. Танаффусдан кейин ҳам айрим вазиятларни инобатга олмаганда ёмон ҳимояланганимиз йўқ. Лекин, қарши ҳужумдаги ўйинимиз кўнгилдагидек чиқмади. Бундан ташқари бурчак зарбаси амалга оширилган ҳолатда хушёрликни бироз бўлсада йўқотдик. Бир сўз билан айтганда натижани инобатга олмаганда жамоамиз майдонда ёмон таассурот қолдирмади. Футболчиларимизда ўзига бўлган ишонч ҳам сезилди. Чемпионатнинг бешта тури ортда қолган бир пайтда яққол етакчи жамоа кўзга ташланмаяпти. Барча қатнашчиларни деярли тенг кучга эга эканлигини айтиб ўтиш жоиз. Ҳар бир жамоа қандай ўйин бўлишидан қатъий назар очколар захирасини бойитишга ҳаракат қилмоқда. Бундай тенгликни юзага келишига биринчи навбатда ўзбекистонлик футболчиларнинг бир гуруҳини фаолиятини давом эттириш мақсадида хорижга йўл олганлигини келтириб ўтиш жоиз. Бундай шароитда чемпионат савияси тушиб кетиши мумкинлиги сабабли бу ҳолатга танқидий муносабатда бўлгандим. Лекин, амалда бундай бўлмади. Хорижга йўл олган маҳаллий футболчилар ўрни легионерлар билан тўлдирилди. Чинданам бу йилги мавсум кескин ва муросасиз руҳда ўтмоқда. Чемпионатни бу тарзда боришини мухлислар катта қизиқиш билан кузатишлари турган гап. Мавсумнинг қолган қисмида ҳам шундай ҳолат кузатиладими ёки йўқми буни вақт кўрсатади. Ойбек Қиличев: "Пахтакор"нинг йўқотишлари бизни қизиқтирмайди" - ( 24-04-2017)\tИлҳом Мўминжонов: “Жамоамизда энг кучли футболчилар тўпланишган” - ( 22-04-2017)\tИхтиёр Каримов: “Наманганликлар омадни ўзларига чақириб олишди” - ( 22-04-2017)\tШавкат Саидов: "Бежизга "Навбаҳор" пешқадамлар сафида юрмаганини биринчи бўлимда кўрдик" - ( 15-04-2017)\tАнвар Солиев: "4 ўйиндан буён гол ўтказмаётганимиз қувонтирди холос" - ( 15-04-2017)\tНавбатдаги учрашув


Ўзбекистон автомобил бозорини кимлар назорат қилади?\nЎзбекистон жаҳондаги автомобил ишлаб чиқарувчи 28 давлатнинг бири бўлатуриб, ўзбекистонликлар автомобил сотиб олишда қийинчиликларга дуч келмоқда. Автосалонларда янги машина олмоқчи бўлган ҳаридорлар шартнома имзолаш учун ойлаб, баъзида йиллаб навбат кутиб қолишяпти. Нимага бундайлигини эса ҳеч билмайди.\nЎзбекистонлик машина сотиб олишда қийинчиликларга учраётгани сабабини таҳлил қилган Uzmetronom.com Интернет нашрига кўра, Ўзбекистонда маҳаллий автомобиллар сотувининг схемаси мавжуд ва бу махсус гуруҳларнинг кескин назорати остидадир.\nБу валюта алмаштириш шохобчаларида яқин-яқинларгача мавжуд бўлиб келган схемага жуда ўхшаб кетади.\nБу схеманинг асосий таркибий қисмини навбатни назорат қилувчи махсус одамлар ташкил қилади.\nUzmetronomнинг ёзишича, бундай махсус қўйилган одамлар Ўзбекистонда автосалон эшиги олдида янги машина шартномаси учун навбат кутиб турган оломоннинг етмиш фоизини ташкил этиши мумкин.\nУларнинг вазифаси, янги машина харид қилиш учун мавжуд барча шартномаларни қўлга киритиб, потенциал машина харидорларининг салон эшигидан ўтиб кетиши, янги машина шартномасини имзолашига йўл қўймаслик.\nБу Ўзбекистондаги валюта алмаштириш шохобчалари олдида тасодифий шахсларни кассага йўлатмаслик учун қўйилган махсус аёллар гуруҳини эслатади.\nАвтосалонларда машина сотиб олиш тартиби шундай йўлга қўйилганки, у ердан истаган шахс кўнглига ёққан машинани шу ернинг ўзида сотиб олиб кетиши мумкин эмас.\nМашина харид қилиш учун ҳаридор аввало салон билан шартнома тузади. Бунга эса узоқ навбатга туриш орқали эришилади. Навбати келган харидор шартномани имзолаб, машина нархининг 85 фоизини олдидан тўлаганидан кейин ҳам, камида бир йил кутишига тўғри келади.\nUzmetronomнинг ёзишича, янги машина шартномалари бир йил кутиб ўтиришни истамаганларга яхшигина нархга пулланиши мумкин.\nМасалан, Nexia машинасига тузилган шартнома нархи 2-2,5 минг АҚШ доллари атрофида бўлади.\nХалқ орасида “шапка” деб аталадиган бу пулни тўлаб харидор навбатдагилар рўйҳатининг юқори поғонасига чиқади ва машинани бир неча ҳафтада олиш имконига эга бўлади.\nШапкадан тушган фойдани шу схема устида турганлар олади. Навбатда турган махсус одамларга ҳар бир шартнома учун ўртача 100 АҚШ доллари миқдорида ҳақ белгиланган.\nМашина оламан деб шартномага навбатда турган одамларнинг яна бир тофиаси яратилган сунъий дефицитдан фойдаланиб, ўзларича фойда қиламан деганлар ташкил қилади. Навбатда турганларнинг жуда оз қисми чиндан ҳам машинага мухтож одамлардир.\nБироқ уларнинг машина шартномасига навбати етиши жуда қийин. Янги рўйҳатга ёзилиш ҳақида хабар тарқалиши билан автосалонлар олдини навбат деб атаб бўлмайдиган катта оломон эгаллаб олади. Уларнинг аксар кўпчилиги, Uzmetronomга кўра, махсус одамлардир.\nАммо, Тошкентдаги ўз исмини айтмаган автосалон ходимларидан бири Ўзбекистонда маҳаллий автомобиллар сотувининг бундай схемаси мавжудлигини рад этди.\n- Бунақа схема бўлиши умуман мумкин эмас. Чунки, шартномага навбати келган одам уни иккинчи одамга сота олмайди. Бу имконсиз. Навбатга ёзилганидан бошлаб то машина шартномасини имзолаб, 85 фоизини тўлагунга қадар у ерда шу одамни исми қайд этилади. “Узавтопром”га пулни тўлайди ва бир йилдан сўнг шу одамнинг номига машина келади. Уни бошқа одамнинг номига сотиш ҳуқуқи ҳам йўқ. Агар ҳаридор машина тайёр бўлганидан сўнг қолган 15 фоизини тўлай олмаса ҳам, бошқа одамнинг номига ўтказиб билмайди, машина заводга қайтариб юборилади. Машинани олганидан кейин бир ярим йил ичида уни сотиб ҳам билмайди. Олдин олиб-сотарчилик кўпайиб кетгани учун яқиндан шундай тартиб йўлга қўйилди,- деди ўз исмини айтмаслик шарти билан Озодлик радиосига гапирган Тошкентдаги Автосалон ходими.\nЯнги машина оламан деб, йиллардан буён навбат кутиб юрган хоразмлик Илхом ака Ўзбекистонда машина савдосини манфаатдор гуруҳлар назорат қилади, деган ишончда.\n- Бизда машинага талаб катта, лекин шуни сунъий етишмовчилик қилиб қўйишган. Агар талаб катта бўлса нархинни кўтариш, ўтмаётган бўлса тушириш мумкин. Бизда эса сунъий дефицит қилиб қўйишибди. Менимча фойда кўриш учун шундай сунъий дефицитни атайлаб яратиб қўйишган,- дейди Илхом ака.\nGM Uzbekistan монополияса мамлакатдаги маҳаллий ҳаридорларга четдан бошқача машина олиш танловини қолдирмаган.


Фуқаролик жамияти сайлов натижаларини билмоқчи\nҚирғизистондаги нодавлат ташкилотлари вакиллари амалдаги депутатлар сайлов натижаларини сохталаштириш йўли билан парламентга келганини таъкидлаб келадилар.\nҚирғизистондаги қатор нодавлат ташкилотлари Қурмонбек Бакиевга 23 июлда ўтадиган президентлик сайловини ортга суриш, унинг ўрнига эса парламент сайлови ўтказиш талаби билан мурожаат йўлладилар.\nБишкекдаги “Демократия ва фуқаролик жамияти учун” нодавлат ташкилотлари коалицияси раҳбари Динара Аширахунованинг айтишича, қирғиз парламентининг легитим эканига бугун фуқароларнинг асосий қисми ишонмайди.\nНодавлат ташкилоти вакили бунга Марказий Сайлов Комиссияси шу кунгача мазкур сайлов натижаларини расман эълон қилмагани сабаб эканини айтади.\nҚирғизистонда президентлик сайлови муддатини парламент белгилайди. Динара Аширахунова қонунийлиги шубҳа остига олинган парламент томонидан белгиланган президентлик сайлови ҳам ноқонуний бўлади, деб ҳисоблайди.\n- Халқ сайловга ишончини йўқотса, унда иштирок этмайди. Шунинг учун халқнинг сайловга бўлган ишончини қайта тиклаш, бунинг учун эса легитимлиги шубҳага олинаётган парламентни тарқатиб, ўрнига янги сайлов ўтказиш зарур бўлади.\nАкс ҳолда, “Қирғизистонда президентлик институти қонунийми?” деган савол кун тартибига чиқади, деди Динара Аширахунова.\nҚирғизистондаги “Тинчлик, фараҳ, маданият” ташкилоти шу кунларда Марказий Сайлов Комиссиясини 2007 йилдаги парламент сайлови натижаларини жамоатчиликка эълон қилишга мажбурлаш талаби билан Бишкек шаҳар судига даъво аризасини топширди.\nҚирғизистондаги нодавлат ташкилотлари ўтган йилдан бери “Марказий Сайлов Комиссияси 2007 йилдаги парламент сайловларини расман эълон қилмади”, деб даъво қилиб келадилар.\nНодавлат ташкилотларининг бу борадаги аризалари юзасидан суд жараёнлари ҳам ўтказилган. Бироқ бу суд масалани Марказий Сайлов Комиссияси фойдасига ҳал қилган.\n- Расмийлар ҳақиқат ошкор бўлишидан қўрққани учун 2007 йил декабрида ўтган сайлов натижалари юзасидан 2008 йилнинг январида бошланган барча суд жараёнларини тўхтатиб қўйди. Судларга қилган мурожаатларимиз натижасиз якунланди.\nМарказий Сайлов Комиссиясини 2007 йилдаги сайлов натижаларини расман эълон қилишга мажбурлаш юзасидан судга топширилган янги даъво аризаси юзасидан кўриладиган иш ҳам самара бермайди, деб ҳисоблайман, деди мухолифатдаги “Ҳақиқат учун” ҳаракати фаоли Жўлдўшбек Тўқўев.\nҚирғизистон Марказий Сайлов Комиссияси вакили Абдужапар Бегматов эса мухолифатчилар ва нодавлат ташкилотларининг иддаолари асоссиз эканини айтади:\n- Президентлик сайловини ўтказиш тўғрисида қарор қабул қилган ҳозирги парламент қонунийдир. У сайловчиларнинг кўпчилик овози билан сайланган.\nБу парламент сайлови натижалари қонун талаби асосида жамоатчиликка эълон қилинган. Бу борада ўтказилган судларнинг барчасида Марказий Сайлов Комиссияси фойдасига ҳукм чиқарилган.\nШунинг учун ҳам амалдаги парламент 23 июлда ўтказилишини эълон қилган президентлик сайлови ҳам қонуний ҳисобланади, деди Абдужапар Бегматов.\nҚирғизистонлик сиёсатшунослар эса бу мавзуда гапирар эканлар, 2007 йилдаги парламент сайловида Марказий Сайлов Комиссиясига раҳбарлик қилган Клара Қабилованинг хорижий давлатлардан бирига бошпана излаб кетгани ва у ердан туриб ўзига нисбатан босимлар ўтказилгани тўғрисида берган баёнотини эсга оладилар.\nАйрим сиёсатшуносларга кўра, Клара Қабилованинг бу баёноти Қирғизистондаги парламент сайловлари холис ўтганини шубҳа остига қўяди.\nҚирғизистон хавфсизлик Кенгашининг собиқ котиби Мирослав Ниёзов ҳам мана шу фикрларга қўшилишини айтаркан, нодавлат ташкилотларининг президент ва судга қўйган талаблари маънавий жиҳатдан тўғри бўлган, деб ҳисоблайди. Ниёзов нодавлат ташкилотларининг бу галги талаби ҳам эътиборсиз қолдирилишини айтади:\n- Ҳокимиятни сақлаб қолиш мақсадида сайлов қонунбузарликлар билан ўтказилади. Агар халқ норозилик билдирса, бу норозилик куч билан бостирилади.\nАмалдаги ҳукуматнинг бундан бошқа чораси йўқ, чунки бу ҳукуматнинг рейтинги жуда тушиб кетган, дейди Мирослав Ниёзов.


Ҳақиқий хабар “Ҳаракат”да ўқилар: Биз аввалдан тахмин қилгандек, Ўзбекистонда бугун расман сайловолди кампанияси бошланди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n18:23 - Ҳақиқий хабар “Ҳаракат”да ўқилар: Биз аввалдан тахмин қилгандек, Ўзбекистонда бугун расман сайловолди кампанияси бошланди\nБор-йўғи бир неча кун аввал, тўғрироғи, 16 сентябрда “Ўзбекистонда сайловолди кампанияси феълан бошланди, Шавкат Мирзиёнинг буйруғи билан энди мавжуд режимга нисбатан танқидий хабарлар бўлмайди” сарлавхали хабар эълон қилиб, мамлакатимизда феълан сайловолди кампанияси бошлангани, Ўзбекистонда ҳукмронлик қилаётган тожиклар режимининг қўғирчоқ оммавий ахборот воситаларида энди мавжуд режим хизматчиларига қарши танқидий хабарлар эълон қилинмаслигини билдирган эдик.\nТанқидий хабарлар ростда ҳам йўқ бўлди ва мана бугун Мараказий Сайлов Комиссияси 2019 йил 22 декабрни Ўзбекистон Олий Мажлиси Қонунчилик Палатаси депутатлари ва маҳаллий кенгашлар депутатлари сайлови куни деб белгилади. Сайловларда бешта сиёсий партия ўз номзодларини илгари суриш ҳуқуқига эга. Булар мавжуд режимнинг қўғирчоқлари, 3 йилда бирон марта Шавкат Мирзиёни ва унинг тожиклар режимини танқид қилмаган партиялар – “Миллий тикланиш” Демократик Партияси, Халқ Демократик Партияси, Тадбиркорлар ва Ишбилармонлар Ҳаракати – Ўзбекистон Либерал-Демократик Партияси, “Адолат” Социал-Демократик Партияси ва Ўзбекистон Экологик Партияси.\nХуллас, бугун сайловолди кампанияси расман бошланди.\nЭнди танқидий хабарлар ўрнига турли даражадаги депутаталарни олқишлашга қаратилган, улар ГЁКИ амалий ишлар билан шуғулланишаётганини кўрсатадиган ёлғондакам хабарлар эълон қилинади, халқни ЛАҚИЛЛАТИШ ЖАРАЁНИ давом этаверади.\nҲурматли ўқувчиларимиз, Ўзбекистонда ҳақиқий демократик режим ўрнатиш учун ФУНДАМЕНТАЛ сиёсий ва иқтисодий ислоҳотлар ўтказилмаса, ҳаётимиз орқага кетиш йўлида давом этаверади. Авваламбор, кадда-Сенаторлар тайинлаш ўрнига, ҳақиқий Сенат аъзоларини умумхалқ сайловларда танлаш қонунлаштирилиши керак, “Бирлик” Халқ Ҳаракати Партияси каби ҳақиқий демократик партияларга сайловларда иштирок этиш йўли очилиши ШАРТ.\nҲали СССР тирик бўлган вақтда ўзбек тилини давлат тили қилдирган, Ўзбекистонни мустақилликка қовуштиришда ҳал қилувчи роль ўйнаган “Бирлик” сайловларда қатнашмас экан, мамлакатимизда ҳеч қандай ижобий ўзгаришлар бўлмайди ва бўлолмайди.\nШундай ислоҳотлар бошланмаса, миллат майдонларга чиқиб бу талабларни ҳам олға суришга бошлайди. Биз ҳам шу йўналишдаги фаолиятимизни давом эттираверамиз.


Покистон расмийлари 8 октябрда рўй берган кучли зилзила оқибатида нобуд бўлганлар сонини кескин оширди.\nРасмий маълумотларга кўра, табиий офат оқибатида 73 минг одам нобуд бўлган. Вайрон бўлган уйларни қайта тиклар ишлари давом этаётгани учун нобуд бўлганлар сони яна ошиши мумкин.\nАйни пайтда, АҚШ ҳарбий вертолётлари зилзиладан азият чеккан аҳолига ёрдам юклари ташишни қайта бошлади. Маълумотларга кўра, 1 ноябр куни Покистон ва Ҳиндистон чегараси яқинида АҚШ вертолётларидан бирига гранатамётдан ўт очилган.\nБироқ Покистон ҳарбийларига кўра, вертолёт парвоз қилаётган жой яқинида инженерлар йўлни портлатаётган бўлган.


Артихол – medu.uz – Дорилар ҳақида маълумотлар ўзбек тилида\nHome Йўриқномалар Артихол\nПрепаратнинг савдо номи: Артихол\nфаол модда: 200 мг ёки 400 мг артишок қуруқ экстракти (Cynara scolymus);\nёрдамчи моддалар: магний оксиди, сувсиз коллоид кремний диоксиди, маккажўхори крахмали, тальк, магний стеарати; қобиғи: плёнка қобиғи учун Opadry 200 Brown аралашмаси (поливинил спирти, тальк, титан диоксиди (Е 171), полиэтиленгликоль, темир (II) оксиди (Е 172), темир (III) оксиди (Е 172), темир (II,III) оксиди (Е 172), метакрил сополимери (С тип), натрий гидрокарбонати).\nТаърифи: думалоқ шаклли, икки томонлама қавариқ, оч-жигарранг плёнка қобиқ билан қопланган таблеткалар.\nФармакотерапевтик гуруҳи: жигар ва ўт чиқариш йўллари касалликларида қўлланадиган воситалар.\nАТХ коди: А05АХ.\nФармакологик хусусиятлари дала артишокини (Cynara scolymus) баргларининг таркибига кирувчи биологик фаол моддалар комплексининг таъсири билан боғлиқ. Сафро ҳайдовчи, гепатопротектор ва сийдик ҳайдовчи таъсир кўрсатади, шунингдек қонда мочевина даражасини камайтиради. Артишокнинг таркибидаги инсулин ва бошқа моддалар организмда алмашинув жараёнларини яхшилайди.\nСурункали гепатит, жигар циррози, сурункали тошсиз холецистит, гипокинетик типдаги ўт чиқариш йўллари дискинезияси, сурункали нефрит, сурункали буйрак етишмовчилигида қўлланади.\nКатталарга ва 12 ёшдан ошган болаларга 200-400 мг дан суткада 3 марта овқатдан олдин ичга буюрилади.\n6 ёшдан 12 ёшгача бўлган болаларга 200 мг дан суткада 3 марта.\nДаволаш курси – 2-3 ҳафта. Зарурати бўлганида шифокор билан маслаҳатлашгандан кейин такрорий курсларни ўтказиш мумкин.\nПрепарат юқори дозаларда узоқ вақт қўлланганида диарея, қориннинг юқори соҳасида оғриқ, кўнгил айниши ва жиғилдон қайнаши, аллергик реакциялар бўлиши мумкин.\nАртишок ва мураккабгулдошлар оиласига мансуб бош ўсимликларга маълум юқори сезувчанлик, ўт чиқариш ва сийдик чиқариш йўлларини ўтказмаслиги, ўт-тош касаллиги, оғир жигар етишмовчилигида қўллаш мумкин эмас.\nКумарин қатори антикоагулянтларнинг (масалан, фенпрокумон, варфарин) терапевтик самараси сусайиши мумкин, бу бундай препаратларнинг дозасига тузатиш киритишни талаб этади.\nПрепаратни ўт чиқариш йўлларини ўтказмаслигига олиб келувчи касалликларда ва жигарнинг оғир касалликларида эҳтиёткорлик билан қўлланади. Агар касаллик симптомлари йўқолмаса ёки доимо қайталанса ёки диарея, қоринда оғриқ пайдо бўлган ҳолларда препарат билан даволашни тўхтатиш ва шифокор билан маслаҳатлашиш керак. Препаратни буйракнинг ўткир касалликларида қўллаш мумкин эмас.\nҲомиладорлик ва эмизиш даврида қўлланиши. Ҳомиладорлик ва эмизиш даврида препаратни фақат шифокор кўрсатмаси бўйича, агар она учун кутилаётган фойда ҳомила ёки бола учун потенциал хавфдан юқори бўлгандагина қўллаш мумкин.\nБолалар. 6 ёшгача бўлган болаларда препарат қўлланилмайди.\nАвтотранспортни бошқарганда ёки бошқа механизмлар билан ишлаганда реакция тезлигига таъсир қилиш қобилияти. Таъсир қилмайди.\nНожўя самаралар кучайиши мумкин.\nДаволаш: Препаратни бекор қилиш. Симптоматик даволаш.\n200 мг: 10 таблеткадан блистерда; 3 блистердан қутида.\n400 мг: 10 таблеткадан блистерда; 4 блистердан қутида.\nОригинал ўрамида, 25°С дан юқори бўлмаган ҳароратда.